Na osnovu člana 215. stav 1. tačka 1) Zakona o zdravstvenoj zaštiti ("Službeni glasnik RS", br. 107/05, 72/09 - dr. zakon, 88/10 i 99/10), člana 15. stav 1. Zakona o javnim agencijama ("Službeni glasnik RS", br. 18/05 i 81/05) i člana 20. Statuta Agencije za akreditaciju zdravstvenih ustanova Srbije ("Službeni glasnik RS", broj 37/09),\nUpravni odbor Agencije za akreditaciju zdravstvenih ustanova Srbije na sednici održanoj 5. januara 2011. godine, donosi\nO UTVRĐIVANjU STANDARDA ZA AKREDITACIJU ZDRAVSTVENIH USTANOVA\n(Objavljena u "Sl. glasniku RS", br. 28 od 26. aprila 2011)\nUtvrđuju se standardi za akreditaciju zdravstvenih ustanova:\n- Standardi za akreditaciju zdravstvenih ustanova primarnog nivoa zdravstvene zaštite;\n- Standardi za akreditaciju zdravstvenih ustanova sekundarnog i tercijarnog nivoa zdravstvene zaštite.\nStandardi za akreditaciju zdravstvenih ustanova iz tačke 1. ove odluke odštampani su uz ovu odluku i čine njen sastavni deo.\nU Beogradu, 5. januara 2011. godine\nPredsednik Upravnog odbora, prim. mr sci. med. dr Miljko Pejić, s.r.\n1. (ZZO) Lečenje pacijenata Zdravstvena zaštita odraslih stanovnika\nZZO\tStandard \t1.0\t\tProcenjuje se zdravstveno stanje stanovništva.\nZZO\tKriterijum\t1.1\t\tPrevencija se obavlja u skladu sa Zakonom o zdravstvenom osiguranju ("Službeni glasnik RS", br. 107/05 i 109/05 - ispravka).\nZZO\tKriterijum\t1.2\t\tPrevencija se obavlja kroz dva tipa pregleda: - sistematski pregledi - sadržaj i tip je vezan za populacionu grupu,- ciljani pregledi.\nZZO\tKriterijum\t1.3\t\tPreventivni pregledi se planiraju, a pacijenti se unapred pismenim putem obaveštavaju o datumu pregleda.\nZZO\tKriterijum\t1.4\t\tIstražuje se i analizira odziv pacijenata na sistematske i ciljane preglede i sprovode se mere unapređenja, u smislu povećanja odziva pacijenata.\nZZO\tKriterijum\t1.5\t\tSprovode se skrining programi za rano otkrivanje karcinoma debelog creva.\nZZO \tStandard \t2.0\t\tUtvrđen je postupak prijema i trijaže pacijenta.\nZZO\tKriterijum\t2.1\t\tPregledi se zakazuju. Pacijenti kojima pregled nije zakazan primaju se nakon trijaže.\nZZO\tKriterijum\t2.2\t\tObavlja se trijaža pacijenta na mestu kontakta, kako bi pacijent bio zbrinut.\nZZO\tKriterijum\t2.3\t\tPacijenti su podeljeni u kategorije prema njihovim potrebama, a oni čije stanje zahteva hitno lečenje imaju prednost.\nZZO\tKriterijum\t2.4\t\tTrijažu u okviru tima obavlja medicinska sestra, odnosno tehničar tima za lečenje.\nZZO\tKriterijum\t2.5\t\tPacijentu, odnosno porodici pacijenta pružaju se informacije o radu organizacione jedinice.\nProcena zdravstvenog stanja pacijenta i plan lečenja\nZZO\tStandard\t3.0 \t\tObavlja se procena zdravstvenog stanja pacijenta i priprema plan lečenja.\nZZO\tKriterijum\t3.1\t\tPotrebe pacijenta u smislu primene mera prevencije, kurative, rehabilitacije i palijativnog zbrinjavanja, realizuju se prema prioritetu, a na osnovu zdravstvenog stanja pacijenta u trenutku dolaska u zdravstvenu ustanovu.\nZZO\tKriterijum\t3.2\t\tUtvrđuje se i evidentira, u zdravstvenom kartonu, potreba za upućivanjem na dijagnostičke testove (laboratorija, dijagnostička snimanja).\nZZO\tKriterijum\t3.3\t\tUtvrđuje se i evidentira, u zdravstvenom kartonu, potreba za upućivanjem lekaru specijalisti.\nZZO\tKriterijum\t3.4\t\tUtvrđuje se i evidentira, u zdravstvenom kartonu, potreba za upućivanjem u druge organizacione jedinice u zdravstvenoj ustanovi i druge zdravstvene ustanove.\nZZO\tKriterijum\t3.5\t\tObavlja se lečenje u vidu ponovnih pregleda, kako je određeno po otpustu iz druge zdravstvene ustanove.\nZZO\tKriterijum\t3.6\t\tPlan lečenja se jasno evidentira u zdravstvenom kartonu pacijenta.\nZZO\tKriterijum\t3.7\t\tPlan lečenja se razmatra sa pacijentom ili porodicom pacijenta. U zdravstvenom kartonu se evidentira da je ovo razmatranje obavljeno.\nZZO\tStandard\t4.0 \t\tLečenje se sprovodi u skladu sa planom lečenja.\nZZO\tKriterijum\t4.1\t\tZdravstveni radnici se određuju kao lica odgovorna za lečenje pacijenta. - Lica odgovorna za sprovođenje lečenja su evidentirana u zdravstvenom kartonu pacijenta.- Svaka promena lica odgovornog za lečenje se evidentira u zdravstveni karton pacijenta.- Zaposleni su upoznati s tim koje lice je odgovorno za lečenje pacijenta.\nZZO\tKriterijum\t4.2\t\tZaposleni imaju odgovarajuće kvalifikacije i licence.- Kvalifikacije se procenjuju prilikom zapošljavanja i redovno proveravaju.- Kvalifikacije se određuju u saradnji s komorama zdravstvenih radnika.- Kvalifikacije se određuju za tip lečenja koji treba obaviti, za svaku kategoriju zaposlenih koji učestvuju u pružanju zdravstvene zaštite.\nZZO\tKriterijum\t4.3\t\tPlan lečenja je poznat svim zdravstvenim radnicima koji učestvuju u lečenju pacijenta.\nZZO\tKriterijum\t4.4\t\tLečenje se sprovodi prema prethodno utvrđenim smernicama, vodičima dobre kliničke prakse i protokolima (npr. Vodiči dobre kliničke prakse, put lečenja i dr.).\nZZO\tKriterijum\t4.5\t\tOsnovne delatnosti organizacione jedinice podržavaju misiju, viziju i vrednosti zdravstvene ustanove. - Postoje dokazi da organizaciona jedinica poštuje misiju, viziju i vrednosti zdravstvene ustanove pri planiranju i pružanju usluga.- Prilikom pružanja usluga zaposleni u organizacionoj jedinici poštuju misiju, viziju i vrednosti zdravstvene ustanove.\nZZO\tKriterijum\t4.6\t\tSvi zaposleni su upoznati sa pravilima opšte usvojenog Etičkog kodeksa ponašanja i pružanja zdravstvenih usluga.\nZZO\tKriterijum\t4.7\t\tSvi zaposleni se ponašaju u skladu sa opšte usvojenim Etičkim kodeksom ponašanja i pružanja zdravstvenih usluga.\nZZO\tKriterijum\t4.8\t\tPoštuju se prava pacijenta na: - dostojanstvo i poštovanje- dostupnost zdravstvene zaštite- informacije- obaveštenje - slobodan izbor- privatnost i poverljivost informacija- samoodlučivanje i pristanak- uvid u medicinsku dokumentaciju- tajnost podataka- prava pacijenta nad kojim se vrši medicinski ogled- prigovor- naknadu štete- sigurnost i bezbednost.\nZZO\tKriterijum\t4.9\t\tInformacije u vezi sa sprovedenim lečenjem pacijenta evidentiraju se u zdravstvenom kartonu pacijenta.\nZZO\tKriterijum\t4.10\t\tPostoji evidencija svih lekova i sanitetskog materijala koje organizaciona jedinica naruči i potroši.\nKriterijum\t4.11\t*\tPostoji sistem za sprečavanje nastanka grešaka prilikom rukovanja lekovima:- Adekvatno skladištenje i izdavanje lekova.- Bezbedno rukovanje narkoticima.- Adekvatna priprema i rukovanje intravenoznim rastvorima.-  Pravilno rukovanje infuzionim pumpama.\nZZO\tKriterijum\t4.12\t*\tNeželjeni događaji se evidentiraju, prijavljuju i ocenjuju.\nRevizija plana lečenja i prilagođavanje ciljeva lečenja\nZZO\tStandard\t5.0 \t\tAnalizira se plan lečenja.\nZZO\tKriterijum\t5.1\t\tPlan lečenja se redovno analizira.\nZZO\tKriterijum\t5.2\t\tPromene cilja lečenja se evidentiraju u zdravstvenom kartonu.\nZZO\tKriterijum\t5.3\t\tPromene u planu lečenja se evidentiraju u zdravstvenom kartonu.\nZZO\tKriterijum\t5.4\t\tZdravstveni radnici koji su deo tima koji sprovodi lečenje pacijenta obaveštavaju se o promenama u planu lečenja.\nZZO\tKriterijum\t5.5\t\tPromene plana lečenja razmatraju se sa pacijentom, odnosno porodicom pacijenta.\nZavršetak posete lekaru i priprema za upućivanje u druge zdravstvene ustanove\nZZO\tStandard\t6.0 \t\tPostoji postupak za:- završetak posete lekaru - upućivanje u drugu zdravstvenu ustanovu.\nZZO\tKriterijum\t6.1\t\tU zdravstveni karton pacijenta unosi se rezime lečenja koji obuhvata: - razlog za posetu,- značajne nalaze,- sve obavljene procedure,- dijagnozu,- medikamentnu terapiju i druge vidove lečenja.\nZZO\tKriterijum\t6.2\t\tObaveštenje o upućivanju ili prijemu pacijenta u drugu zdravstvenu ustanovu se na odgovarajući način i blagovremeno prenosi izabranom lekaru.\nZZO\tKriterijum\t6.3\t\tPacijent, odnosno porodica pacijenta unapred se obaveštavaju o upućivanju pacijenta u drugu zdravstvenu ustanovu i saopštava im se koje su mere preduzete u smislu zadovoljavanja potreba pacijenta za lečenjem.\nZZO\tKriterijum\t6.4\t\tKad je upućivanje neophodno, procenjuje se potreba pacijenta za transportom i isti se obavlja.\nZZO\tKriterijum\t6.5\t\tZdravstvena ustanova preduzima korake kako bi obezbedila prijem blagovremenih i odgovarajućih informacija o otpustima iz druge zdravstvene ustanove.\nZZO\tKriterijum\t6.6\t\tPonovni pregledi nakon otpusta iz druge zdravstvene ustanove obavljaju se u skladu sa potrebama pacijenta.\nZZO\tStandard\t7.0 \t\tNa raspolaganju su odgovarajuće prostorije i oprema.\nZZO\tKriterijum\t7.1\t\tPrilaz zdravstvenoj ustanovi i organizacionim jedinicama je pristupačan. - Postoji ulaz za osobe sa invaliditetom. - Lokacija zdravstvene ustanove i ulazi u organizacione jedinice obeleženi su odgovarajućim oznakama.\nZZO\tKriterijum\t7.2\t\tVodi se spisak opreme, zajedno sa rasporedom održavanja za svaki deo opreme.\nZZO\tKriterijum\t7.3\t\tBeleži se sva oprema koju treba baždariti i precizira se raspored baždarenja.\nZZO\tKriterijum\t7.4\t\tUkoliko u okviru organizacione jedinice postoji soba za intervencije, mora posedovati standardnu opremu.\nZZO\tKriterijum\t7.5\t\tPostoje odgovarajuće prostorije za preglede i lečenje.\nZZO\tKriterijum\t7.6\t\tČekaonice se nalaze na odgovarajućim mestima i funkcionalne su.\nKvalitet rada i bezbednost pacijenta\nZZO\tStandard\t8.0 \t\tPrate se


Društvo Autor:Fonet 16. Jul. 202018:312 Komentara\nOdbor slobodnih spontano okupljenih advokata saopštio je da će od Ustavnog suda zatražiti da se Udruženje sudija i tužilaca Srbije zabrani i izbriše iz registra.\nU saopštenju se ističe da je formiranje Udruženja sudija i tužilaca neprihvatljivo za Evropu 21.veka i za stepen dostignutih ljudskih prava u Srbiji, a posebno je suprotno Ustavu Srbije, usled čega se zahteva njegova zabrana rada.\nNaglašava se da Udruženje sudija i tužilaca Srbije već u svom nazivu krši osnovna ljudska prava iz Ustava, koja se odnose na pravično suđenje i nepristrasnu vlast, a iz njegovog statuta je jasno da mu je prevashodni cilj, kako se tvrdi, uticaj tužilaštva na sudije, što je zabranjeno, kao i uticaj sudija na tužilaštvo.\nOdbor slobodnih spontano okupljenih advokata u saopštenju ukazuje i na činjenicu da je od svog nastanka 2018. godine do danas Udruženje sudija i tužilaca više puta javno istupalo sa političkim stavovima, koji se ne mogu smatrati strukovnim, pa je na taj način kroz njegovo delovanje došlo do uticaja politike na sudije koji su članovi udruženja\nPosebno se ističe da je predsednik Udruženja sudija i tužilaca Srbije Nenad Stefanović koji je javni tužilac, a imajući u vidu njegova ovlašćenja iz člana 28 Statuta, jasno je da je u tom udruženju javni tužilac nadređen sudijama, što je, kako se navodi u saopštenju, neprihvatljivo.\nU saopštenju se naglašava da na taj način Udruženje sudija i tužilaca realno radi na ostvarivanju cilja da izvršna vlast, odnosno javni tužilac, bude nadređen sudijama, to jest sudskoj vlasti.\nZbog svega toga Odbor slobodnih spontano okupljenih advokata podneće odgovarajući akt Ustavnom sudu Srbije sa zahtevom da se Udruženje sudija i tužilaca Srbije zabrani i izbriše iz registra, navodi se u saopštenju.\nadvokatibrisanje iz registraUdruženje sudija i tužilacaustavni sudZahtev


Svedok na suđenju Karadžiću: Nije bilo nagoveštaja streljanja Muslimana\nSvedok odbrane Milomir Savčić izjavio je danas na suđenju Radovanu Karadžiću pred Haškim tribunalom da u julu 1995, nije imao nikakvih nagoveštaja da će muslimanski zarobljenici iz Srebrenice biti streljani.\nTadašnji predsednik RS i vrhovni komandant njene vojske, Karadžić (68) optužen je za genocid nad oko 7.000 muslimanskih muškaraca iz Srebrenice u danima nakon što je VRS, 11. jula 1995, zauzela tu enklavu koja je bila pod zaštitom UN.\nPenzionisani general Savčić izjavio je da ga je 13. jula 1995. major Zoran Malinić, komandant bataljona vojne policije, telefonom izvestio da u Novoj Kasabi drži veliki broj zarobljenika i da je počeo da ih popisuje. Sprečavanje pristupa novinara zarobljenicima, koje je telegramom naložio tadašnji šef obaveštajno-bezbednosne službe GŠ VRS Zdravko Tolimir, Savčić je opisao kao uobičajenu proceduru.\nIzjavio je da ga ništa iz tog telegrama nije navelo da pomisli da će zarobljenici biti ubijeni. Generala Tolimira, haški sud je nepravosnažno osudio na doživotni zatvor zbog genocida u Srebrenici.\nSavčić je kazao da je ofanziva VRS na Srebrenicu bila posledica napada muslimanskih snaga iz enklave, koja nije bila demilitarizovana, iako je to predviđao sporazum kojim je 1993. bila proglašena za zaštićenu zonu UN. Po svedoku, 26. juna 1995. Armija BiH je iz Srebrenice i Žepe napala GŠ VRS, smešten u Crnoj Rijeci kod Han-Pijeska.\nU unakrsnom ispitivanju, tužilac Džulijan Nikols pitao je Savčića, koji je i glavni istražitelj u timu Karadžićeve odbrane, prihvata li da su zarobljenici, koje je 13. jula 1995. držao njemu potčinjeni major Malinić, do 17. jula bili pobijeni.\n"Kakve to ima veze sa mnom i Malinićem... Prihvatam da smo sve te ljude predali, po naređenju komandanta GŠ VRS (Ratka Mladića) u Bratunac", odgovorio je Savčić, tvrdeći da mu nije bilo poznato šta se sa zarobljenim Muslimanima dogodilo posle toga i optužujući tužioca da mu "indirektno prebacuje odgovornost za sudbinu zarobljenih".\nTek posle intervencije predsedavajućeg sudije Ogon Kvona, Savčić je kazao da "sada zna i prihvata" da su zarobljenici bili ubijeni, ali je tvrdio da je to saznao "posle dugog niza godina", odnosno tek kada je "ušao u proceduru davanja izjave" Karadžićevoj odbrani i "imao uvid u određene dokumente".\n"Zarobljenicima se 13. jula 1995. na igralištu u Novoj Kasabi obratio komandant GŠ VRS i obećao im da će ići u razmenu. Šta sam ja trebao, da gatam šta će biti s njima", rekao je Savčić.\nUnakrsno ispitivanje Savčića, tužilac će završiti sutra. Pre Savčića, iskaz u Karadžićevu odbranu, preko video veze iz Kanade dao je Čedo Kljajić, koji je 1992-93. bio treći čovek MUP RS. Kljajić je izjavio da je Karadžić od policije tražio da radi po zakonu i pravilima službe, bez obzira na nacionalnost počinilaca\nPri tom iskazu ostao je i pošto mu je zastupnica optužbe predočila izveštaj kojim je Kljajić, s proleća 1992, bio obavešten da je Zvornik napustilo 15.000 Muslimana. Tvrdio je, međutim, da ništa nije mogao da uradi, sugerišući da su muslimanski civili otišli zbog ratnih dejstava, a ne zato što su proterani.\nU KOM ZATVORU ĆE "LEŽATI" KARADŽIĆ? Još uvek nije odlučeno gde će izdržavati kaznu, moguće da će to biti neka od ovih zemalja


VAKCINIŠITE SE PROTIV GRIPA! : Srbobran.net web portal\nNa ovu temu razgovarali smo sa direktorkom Doma zdravlja "dr Đorđe Bastić", dr Kornelijom Hušći. Zdravstvena slika je uobičajena za ovo doba godiner, tako da se najveći broj pacijenata javlja sa respiratornim infekcijama gornjih disajnih organa, koje su u pojedinim slučajevima praćene stomačnim problemima, kao što su dijareja, mučnina i bolovi u predelu stomaka.\nPreporuka lekara je da ukoliko primetite simptome, naročito ukoliko su praćeni temperaturom, obavezno posetite svog odabranog lekara, kako ne bi došlo do komplikacija i superifekcije. Ovo se pre svega odnosi na ugroženi deo populacije, a to su deca u najmlađoj dobi, naši stariji sugrađani i hronični bolesnici.\nEvo šta je za naš portal kazala dr Kornelija Hušći:\nPostavio: Administrator dana 2016.12.21


Početna / Vijesti / Savjetodavni dani u Doboju: Fond PIO Republike Srpske – Federalni zavod MIO/PIO – Hrvatski zavod za mirovinsko osiguranje\nSavjetodavni dani u Doboju: Fond PIO Republike Srpske – Federalni zavod MIO/PIO – Hrvatski zavod za mirovinsko osiguranje\nMeđunarodni savjetodavni dani između nosilaca osiguranja u BiH(Fond PIO Republike Srpske, Federalni zavod MIO/PIO) i Republici Hrvatskoj (Hrvatski zavod za mirovinsko osiguranje) održaće se 27. februara 2019. godine u Fondu PIO Republike Srpske, filijala Doboj. Savjetodavni dani za cilj imaju pružanje pomoći osiguranicima i korisnicima prava na penziju sa područja filijale Doboj, dijelom i filijala Banja Luka i Prijedor, koji su ostvarili ili će tek ostvariti pravo iz oblasti penzijskog i invalidskog osiguranja, a radili su ili još rade u Hrvatskoj. Savjetodavni dani kao neposredan vid saradnje sa podnosiocima zahtjeva pružaju bolje mogućnosti rješavanja pitanja o uslovima za ostvarivanje prava na penziju, potvrđivanja staža ostvarenog na području druge države, požurnica u postupcima rješavanja zahtjeva, isplati penzija i svim drugim pitanjima iz domena ostvarivanja penzijskih prava.\nSpecifičnost savjetodavnih dana u odnosu na rješavanje zahtjeva putem upravnog postupka ogleda se u neposrednom kontaktu korisnika i osiguranika sa savjetodavcima zaposlenim u fondovima/zavodima za penzijsko i invalidsko osiguranje, posebno na području filijala koje su u pograničnom području između dvije države. Savjetodavci iz tri fonda/zavoda u toku jednodnevnog savjetodavnog dana na pitanja zainteresovanih osiguranika i korisnika prava davaće neposredno odgovore na pitanja, savjete, uputstva.\nFond PIO Republike Srpske poziva sve zainteresovane sa područja filijala Doboj, Banja Luka i Prijedor koji su radili u Hrvatskoj ili su korisnici penzije iz Hrvatske da se,ukoliko imaju spornih pitanja vezanih za prava iz oblasti penzijskog i invalidskog osiguranja, prijave na broj telefona 055 490 973. Prijava učešća na Međunarodnim savjetodavnim danima i zakazivanje termina može se izvršiti svakim radnim danom od 08 do 16 časova, zaključno sa 26. februarom 2019. godine. Prilikom dolaska, radi identifikacije, potrebno je ponijeti lična kao i svoja dokumenta o osiguranju.


ODLIČNE VESTI: Stižu prve uvećane penzije, a u martu 135 evra po zaposlenom\nNovac će primiti 1,7 miliona najstarijih građana, dok će narednog meseca leći pare za radnike u srednjim i malim preduzećima, istakao ministar Siniša Mali\nMinistar finansija u Vladi Republike Srbije Siniša Mali istakao je da će u februaru stići prvi čekovi sa uvećanim penzijama za oko 1,7 miliona penzionera.\nOn je u saopštenju podsetio da su od početka godine povećani i minimalna cena rada i plate u javnom sektoru, i podvukao da građani Srbije imaju puno razloga za optimizam.\nIstičući koliko su sve to dobre vesti za Republiku Srbiju i njene građane, ministar finansija je naglasio da su penzioneri koji pripadaju grupi samostalnih delatnosti juče dobili uvećane penzije, da će ih vojni penzioneri i poljoprivrednici dobiti 5. februara, a ostali penzioneri 10. februara. U zavisnosti od dosadašnje visine penzije, one će porasti od 800 do 8.000 dinara, a prosečna će biti veća za 1.600 dinara i iznosiće 29.402 dinara.\nKako je podsetio, od 1. januara 2021. godine predviđeno je povećanje penzija u skladu sa švajcarskom formulom za 5,9%. – Od 2014, kad smo sprovodili fiskalnu konsolidaciju, penzije su porasle u proseku za oko 29%, uključujući i pomenuto povećanje koje je stupilo na snagu 1. januara – naveo je ministar Mali.\nIstakao je da je država spremna i sposobna da pomogne i privredu i građane novim paketom ekonomskih mera podrške vrednim oko 2,5 milijardi evra. – Kao što vidite, imamo mnogo razloga za optimizam, na šta ukazuje i činjenica da smo na kraju januara imali suficit od 13,3 milijarde dinara, a da je planiran deficit od 13,4 milijarde dinara. Dakle, imamo oko 27 milijardi dinara više novca nego što smo planirali i možemo da budemo veoma zadovoljni.\nVeć u martu će preduzetnici i vlasnici malih i srednjih preduzeća dobiti po 16.000 dinara, oko 135 evra, za svakog zaposlenog, a novac će dobijati i u aprilu i maju, tako da će svaki radnik u mikro i malim preduzećima primiti ukupno po 48.000 dinara.\nDinamika isplate penzija\njuče su novac dobili penzioneri iz grupe samostalnih delatnosti\n5. februara penzije stižu vojnim penzionerima i poljoprivrednicima\n10. februara ček sa uvećanom penzijom dobiće svi ostali penzioneri\nu januaru su zdravstveni radnici dobili povećanje plata od 5%, pošto se uvećanje odnosilo i na decembarsku zaradu\nostali zaposleni u javnom sektoru dobili su povećanje od 3,5%, a u aprila će imati uvećanje za dodatnih 1,5%\nod 1. januara povećana je minimalna zarada za 6,6%, i to sa 172,5 dinara po satu na 183,9 dinara\nprosečna minimalna zarada u ovoj godini raste sa 30.137 dinara na 32.126 dinara\nPomoć građanima od 60 evra\nDirektnu novčanu pomoć od države dobiće i svi punoletni građani koji se od druge polovine aprila budu prijavili preko kol-centra ili sajta Trezora Srbije za isplatu dva puta po 30 evra. Na tih ukupno 60 evra, penzioneri mogu računati i na dodatnih 50 evra u septembru.\nIzvor: Kurir / Jelena Pronić Foto: Shutterstock\n← Stiže lepo vreme: Danas pretežno sunčano i toplo, temperatura i do 16 stepeni\nŽalio se sudiji na Novaka, a potom i na navijače: Nije zabavno igrati pred Srbima →\nPONOVO SE SUNCE UMILJAVA NOVOM JUTRU: Neka vas ne zavarava svež početak dana, očekuju nas prave letnje temperature\nVučić: Rusi kao da se igraju američkim rečnikom\n27 Marta, 2022 27 Marta, 2022 admin\t0


Izvor: Beta, 25.Jan.2021, 08:09\nBeogradska dnevna štampa u izdanjima za ponedeljak, 25. januar 2021. godine, najviše piše o pojavi novog soja korona virusa u Srbiji, detaljima istrage u slučaju "Aleksić", daljem toku imunizacije, drugim ekonomskim i društvenim temama.BLIC - "Da li ćemo sa ruskom i kineskom vakcinom moći u EU?", o procesu registracije medicinskih sredstava u državama članicama. "Manje para za deo majki na porodiljskom", navodi da će naknade za porodilje zaposlene u firmama koje su odložile plaćanje poreza i doprinosa biti umanjene.VEČERNJE NOVOSTI - "Mutant iz Britanije napada i omladinu", o novom soju virusa koji se brže prenosi, prvi put u Srbiji registrovanom juče. "Za Mila SPC genocidna", povodom govora koji je održao reizabrani lider crnogorskog DPS-a Milo Djukanović.DANAS - "Prva evropska žrtva korone bila u Srbiji", tvrdi epidemiolog Radovanović na osnovu nalaza Instituta za sudsku medicinu. "Mirno spavaj, Miro, medju zvezdama", povodom smrti glumice Mire Furlan. Povodom demonstracija podrške Navaljnom u Rusiji u "Vlasti krive TikTok i SAD zbog marša na Kremlj".POLITIKA - Specijalno izdanje povodom 117. rodjendana lista. Intervjui sa virusologom Anom Bankom, glumcem Petrom Božovićem, profesorom Aleksandrom Alekom Kavčićem...\nBeogradska dnevna štampa u današnjim izdanjima najviše piše o pojavi novog soja korona virusa u Srbiji, detaljima istrage u slučaju "Aleksić", daljem toku imunizacije, drugim ekonomskim i društvenim temama.ALO - "U Srbiju stigao smrtonosni virus mutant", list piše o prvom slučaju infekcije mutiranim...


USPEŠAN NASTUP MAESTRA DEJANA SAVIĆA U TEMIŠVARU - Vesti - Narodno pozorište u Beogradu\nDirigent Dejan Savić, na poziv Nacionalne rumunske opere iz Temišvara, gostovao je proteklog vikenda u ovome gradu.\nUsled bolesti kolege iz ove ugledne operske kuće, jedne od četiri koje nose naziv nacionalne operske institucije kulture (Bukurešt, Kluž, Jaši i Temišvar), naš umetnik je uskočio u repertoar i zajedno sa solistima, baletom, horom i orkestrom izveo Verdijevu operu Rigoleto.\nPublika i umetnici Temišvarske opere sa velikim zadovoljstvom i odobravanjem primili su nastup maestra Savića, inače njima dobro poznatog umetnika koji je do sada u više navrata gostovao u ovome bliskom gradu.\nOdlični solisti iz nekoliko operskih kuća od ukupno 15 koje deluju u Rumuniji, pod upravom srpskog dirigenta iskazali su svoj maksimum i, pored odličnih orkestra i hora, dali svoj puni doprinos ukupnom uspehu predstave.\nNarodno pozorište iz Beograda i Nacionalna rumunska opera iz Temišvara inače decenijama unazad neguju bliske partnerske odnose, koji se ogledaju u međusobnim gostovanjima solista Opere i Baleta, dirigenata i koreografa, te pozajmicama dekora i kostima.\nOve godine saradnja je podignuta i na viši nivo, s obzirom da je u planu razmena kompletnih produkcija, tako da će u rumunskom gradu Opera Narodnog pozorišta u okviru tradicionalnog Operskog festivala 2. novembra izvesti Vagnerovog Letećeg Holanđanina, dok će rumunske kolege u Beogradu gostovati nešto kasnije sa novom produkcijom Pučinijeve poslednje opere Turandot.


Kompanija „Milenijum tim“ iz Beograda kupila „Skadar na Banjštici“ - JUGPRESS\nKompanija „Milenijum tim“ iz Beograda kupila „Skadar na Banjštici“\nPostavio: Jugpress 18 Septembra, 2019\nNovi vlasnik neizgrađenog hotela u Vranjskoj Banji je Kompanija „Milenijum tim“ iz Beograda, izjavio je u Vranju, narodni poslanik Slaviša Bulatović.\n„Najbitnije je da je taj hotel konačno dobio novog vlasnika, posle četrdeset godina vođenja sudskih sporova. U avgustu je završena procedura u veziprodaje neizgrađenog hotela u Vranjskoj Banji. Ono što ja znam je da je novi vlasnik u obavezi da taj hotel poruši, jer postoji rešenje Građevinske inspekcije da objekat mora da se sruši zbog bezbednosti, s obzirom da ne može da bude priveden nameni. Novi vlasnik prilikom kupovine je preuzeo je obavezu da hotel sruši. Objekat je počeo da se gradi pre više od 40 godina i držao je građane Vranjske Banje kao taoce“, izjavio je novinarima Bulatović\nOn je dodao da veruje da bi se većina građana složila, da bi Vranjska Banja imala potpuno drugačiji izgled da je taj hotel pre 40 i više godina završen. Smatra da za Banjčane dolaze bolji dani.\nŽitelji Vranjske Banje ovaj objekat su nazvali „Skadar na Banjštici“. U oglasu za prodaju naznačeno je da se prodaje zemljište, a ne objekat, koji je kupac u obavezi da sruši o svom trošku.\nPočetna cena zemljišta iznosila je nešto više od 250.000 evra.\nKupac beogradska firma „Milenijum tim“ u javnosti je poznat po rušenju objekata u Savamali kako bi raščistila teren za „Beograd na vodi“.


Ostalo Archives | Meridian Indians\nKlub američkog fudbala „Indians” obeležio je u sredu 16. marta u kafeu Kulturnog centra Inđija 10 godina svog postojanja i rada. Tom prilikom uručene su nagrade najboljim igračima u 2015. godini i dodeljene zahvalnice onima koji su doprineli da „Indiansi” dosegnu do svojih ciljeva. Kad se nešto u Srbiji radi iz ljubavi i entuzijazma, mnogo…\nSkupština Kluba američkog fudbala „Indians“ Inđija na sednici održanoj 1. oktobra 2014. godine izabrala je novo rukovodstvo i upravu kluba. Mesto predsednika povereno je Vasi Vorkapiću, a izabrani su i novi članovi Upravnog i Nadzornog odbora. Novi predsednik „Indiansa“ u naredne četiri godine biće dugogodišnji igrač i član kluba Vasa Vorkapić, koji je tu funkciju…\nDanijela Kovačević iz Inđije imala je 17 godina kada se pre četiri godine porodila i na svet donela malu Mariju. Naizgled idilična priča pretvorila se u tragediju, kada je Danijela u porodilištu u Novom Sadu dobila sepsu, koju je jedva preživela. Međutim, upala je u budnu komu i u tom stanju vegetiranja je i danas….


EU U VELIKOJ KRIZI: Četvrtini populacije preti siromaštvo\nEU U VELIKOJ KRIZI: Četvrtini populacije preti siromaštvo\nU Evropskoj uniji prošle godine je 122,6 miliona ljudi bilo izloženo riziku od siromaštva ili od socijalne izolacije, pokazuju najnoviji objavljeni podaci evropske statističe agencije Evrostat.\nIako je statistika za 2013. nešto bolja od one iz 2012, ova konstatacija ostaje i dalje alarmantna, piše francuski list Figaro.\nU prošloj godini, prema istraživanju Evrostata, 122,6 miliona ljudi našlo se u riziku od siromaštva ili isključenosti iz društva, što čini 24,5 odsto ukupne populacije u 28 zemalja Evropske unije. Ova stopa je u 2012. godini bila 24,8 odsto.\nZemlja najviše pogođena siromaštvom bila je Bugarska, gde je blizu polovine ukupne populacije (48 odsto) živelo u situaciji materijalne neizvesnosti.\nU četiri druge zemlje EU, Rumuniji, Grčkoj, Letoniji i Mađarskoj, opasnost od siromaštva pogađa skoro trećinu ukupnog broja stanovnika.\nZemlje koje beleže najniže stope opasnosti od materijalne bede jesu Češka (14,6 odsto), Holandija (15,9 odsto), Finska (16 odsto) i Švedska (16,4 odsto).\nKako navodi list, Francuska je po ovom kriterijumu dospela na petu poziciju, sa 18,1 odsto stanovništva koje živi u riziku od siromaštva, što je niža stopa od prosečne za Evropsku uniju.\nUjedno je Francuska jedna od nekoliko zemalja gde je stopa ovakvog rizika opala za poslednjih pet godina, sa 18,5 odsto u 2008. godini. Pored Francuske, u ovoj grupi zemalja našla se Ceška, Austrija, Poljska, Rumunija, Slovenija i Finska.\nAutori ove studije su se u zaključcima oslonili na rezultate ankete o prihodima domaćinstava i kvalitetu života u svakoj zemlji članici EU, utvrdivši nekoliko faktora koji mogu jedno domaćinstvo gurnuti u siromaštvo, a to su nedovoljni prihodi, nesposobnost redovnog izmirivanja računa, nedostatak kvalitetnog grejanja, teškoće pristupu tržištu rada…


Optužbe Izraela na račun Obame zbog antiizraelske rezolucije\nSjedinjene Američke Države su se uzdržale od nedavnog glasanja u Savetu bezbednosti UN o rezoluciji protiv jevrejskih naselja na okupiranoj palestinskoj zemlje, a nisu iskoristile pravo veta kako su to obično činile kada se u svetskom telu...\nIzraelski premijer Benjamin Netnjahu izjavio je danas da je Izrael reagovao oštro na rezoluciju protiv jevrejskih naselja usvojenu u petak u Savetu bezbednosti UN i da će nastojati da spreči slične korake u narednim nedeljama.\nNetanijahu: Demarš članicama SB UN – na Božić\nIzraelski premijer Benjamin Netanijahu naredio je Ministarstvu spoljnih poslova da pozove ambasadore članica SB UN da bi im preneo protest.\nJedan izraelski zvaničnik optužio je danas predsednika SAD Baraka Obamu da je u dosluhu sa Palestincima "u sramotnom potezu protiv Izraela", nakon što je saznao da Bela kuća ne namerava da uloži veto na rezoluciju Saveta bezbednosti...\nIzraelski premijer Benjamin Netanjahu najavio je večeras da će Izrael ponuditi pomoć u humanitarnoj krizi u Alepu.\nBez krova nad glavom ostao 1.221 Palestinac\nIzrael je ove godine srušio 866 palestinskih građevina, zbog čega je 1.221 Palestinac, od toga skoro polovina dece, ostao bez krova nad glavom, saopštile su danas diplomate iz EU.\nKomisija civilne službe u Izraelu pokrenula je istragu povodom sumnji da je šef Mosada, Josi Koen dobio besplatno karte vredne hiljade šekela, za koncert Maraje Keri od australijskog milijardera Džejmsa Parkera, javili su izraelski mediji.\nIstraga u Izraelu zbog postera Netanjahua s omčom\nIzraelsko Ministarstvo pravde je saopštilo danas da je pokrenulo istragu zbog postera na kome je prikazan premijer Izraela Benjamin Netanjahu iza omče.


Rakić (DS): Država prestala da postoji kada je poslala batinaše na građane | Srbija izbori 2022\n» Rakić (DS): Država prestala da postoji kada je poslala batinaše na građane\nZamenica predsednika Demokratske stranke (DS) Dragana Rakić ocenila je danas da je država prestala da postoji kada je vlast poslala batinaše na građane koji su se pobunili zbog zakona o referendumu i eksproprijaciji, kao i projekta kompanije „Rio Tinto“.\nKako se navodi u saopštenju organizacije Novi optimizam, Rakić je na protestnom okupljanju „Koja je tvoja crvena linija?“ te organizacije u Zrenjaninu kazala da je vlast „privremeno povukla svoje batinaške falange, ali je spremna da to ponovo uradi“.\n„Svi zahtevi ostaju isti, da se sporni zakoni o referendumu i narodnoj inicijativi i eksproprijaciji povuku, da se Srbija zaštiti od investicija koje narušavaju njena prirodna dobra. Sada pridodajemo još jedan, da se uhapse nasilnici koji su nasrnuli na gradjane prošlog vikenda i tukli ih“, rekla je Rakić.\nPotpredsednica Narodne stranke Sanda Raškovič Ivić ocenila je da se Srbija nalazi u fazi „teške bolesti, kao i njen predsednik, koji ubedjuje gradjane da nisu videli ni doživeli državno nasilje“.\n„Nećemo Rio Tinto, nećemo nikoga. Nećemo da Srbija bude kolonija, ni istoka, ni zapada. Ne trebaju nam prljave tehnologije u našoj zemlji, ni takvi investitori koje suvim zlatom plaćamo, poput Linglonga koji je na ruke dobio 100 miliona evra. Nećemo da od Srbije naprave mesto odakle će ljudi morati da beže“, istakla je Rašković Ivić.\nPotpredsednica zrenjaninskog odbora Stranke slobode i pravde Sonja Pernat, koja je bila uhapšena prošlog vikenda u Zrenjaninu nakon protesta, pozvala je policiju da otkrije i uhapsi „kapuljaše koji su tukli gradjane, a za koje gradjani trvde da su ih prepoznali i da su iz Zrenjanina“.\nProtestna tribina održana je ispred Kulturnog centra u Zrenjaninu po kiši, jer je, kako se navodi u saopštenju, ta institucija odbila da iznajmi prostor Branislavu Grubačkom za održavanje te tribine, zbog čega je on dobio podršku gradjana, aktivista i političkih stranaka da se skup održi na otvorenom.


CM: Milivojević: Zahtev da se pitanje Kosova vrati u UN jedina primerena reakcija na zabranu Prištine\nMilivojević: Zahtev da se pitanje Kosova vrati u UN jedina primerena reakcija na zabranu Prištine\nAnalitičar Cvijetin Milivojević je ocenio da bi zahtev da se pitanje Kosova vrati u Ujedinjene nacije bila jedina primerena reakcija Srbije na današnju odluku Ministarsta spoljnih poslova Kosova da zabrani ulaz svim srpskim zvaničnicima.\n"Jedino bi na taj način Srbija mogla da reaguje kao ozbiljna država. Svaki drugi način pokazao bi da srpski zvaničnici nemaju ni ideju, ni rešenje za kosovsko pitanje", rekao je Milivojević u izjavi agenciji Beta.\nMilivojević je rekao da je Srbija od početka Briselskog dijaloga imala "paradoksalnu situaciju" da srpski zvaničnici ne mogu da udju na Kosovo bez "specijalne dozvole prištinskih vlasti".\n"Oni koji su pregovarali u ime Srbije, indirektno su prihvatili da idu na Kosovo kao da su stranci. Ovo danas je samo otišlo korak dalje. Do sada smo imali dobru volju Prištine da li će pustiti nekog srpskog zvaničnika ili neće", rekao je Milivojević.\nMilvojević je kazao da je današnja odluka Kosova samo argument da se mora zatražiti stav Saveta bezbednosti UN, koji je mandat za posredovanje dijalogom dao Evropskoj uniji.\nDodao je da je ta odluka samo još jedan pokazatelj da je dijalog od samog početka bio "bez uredjene procedure i odnosa". (Beta, www.beta.rs, 4.7.2019)\nОбјавио cvijetin у 08:06\nMilivojević: Vučić je ispunio prvi zahtev opozicij...\nMilivojević: Bilo očekivano da dodje do sastanka, ...\nSvi se mere spram Vučića\nPolitičko prepucavanje Brnabić i Popovića - kriza ...\nИз пропагандне хистерије ка дијалогу\nDobre NOVE i STARE, a kao NOVE, KNJIGE\nKOJA JE TAJNA SPS-a? Državotvorci ili oportunisti,...\nMilivojević smatra da Đukanović i za "samosuspendo...\nJezik prenemaganja, zapomaganja i preuveličavanja\nMilivojević: Vučić mora biti svestan da izbora neć...\nMilivojević: Zahtev da se pitanje Kosova vrati u U...


BalkanMagazin :: Korona smanjila ulaganja u energetiku\npetak, 29. maj 2020 13:21\nUmesto rasta ulaganja u energetski sektor investicije smanjene za petinu, što će negativno uticati na borbu protiv klimatskih promena.\nKriza zbog epidemije korona virusa dovešće ove godine do najvećeg pada u istoriji ulaganja u energetiku, saopštila je Međunarodna agencija za energiju (IEA).\nKako prenosi AP, dok je pre pandemije agencija predviđala rast investicija u ovaj sektor od dva odsto, sada se očekuje njihov pad za 20 procenata - za oko 400 milijardi dolara. Ovaj pad najviše se odnosi na fosilna goriva, gde će kod nafte iznositi 30 a uglja 15 odsto. Investicije u obnovljive izvore biće manje za 10 odsto, što je, prema procenama samo polovina potrebnih sredstava neophodnih u borbi protiv klimatskih promena.\nZbog karantinskih mera usled epidemije najveće smanjenje ulaganja je za sniženje emisija CO2. IEA, ipak, upozorava da će posle epidemije uslediti porast korišćenja čvrstih goriva, što će dovesti do naglog rasta emisija CO2. Tome će doprineti i gradnja elektrana na ugalj nove generacije u Kini i nekim azijskim zemljama, kako bi osigurali sigurno snabdevanje energijom u budućnosti.\n"Svedoci smo istorijskog pada emisija CO2 ali, ako ne budemo odmah imali zaštitne pakete, emisije mogu opet početi da rastu i ponište njihovo ovogodišnje smanjivanje", izjavio je BiBiSi-ju (BBC) šef IEA Fatih Birol podsećajući na krizu 2008-2009. kada su, takođe, pale emisije CO2 ali su odmah zatim naglo porasle.\nNajveći istorijski pad investicija u energetiku uznemirava iz više razloga.\n“To dovodi do gubitka radnih mesta i ekonomskih šansi. Čim oživi ekonomija, mogu nam nedostajati isporuke energije, a usporiće se i prelazak na čistije energije", zaključio je Birol.\nNajgore će biti pogođen američki sektor škriljaca, koji će 2020. prepoloviti ulaganja, čak i uprkos sadašnjem oporavku cena nafte, prenose agencije.\nAmerički sektor škriljaca "oduvek je bio pod pritiskom, ali sada pristup kapitalu i poverenje ulaganje sve više isušuje", rekao je izvršni direktor agencije Fatih Birol.\nPrihodi vlada od energije i samog energetskog sektora mogu, kako se procenjuje, da ove godine padnu za oko bilion dolara.


Sačuvajmo logor Topovske šupe – CPI\nSačuvajmo logor Topovske šupe\nHome / Sačuvajmo logor Topovske šupe\nTim Centra za primenjenu istoriju, u partnerstvu sa nemačkom organizacijom Culture and more, pokreće u 2019/2020. godini inicijativu i javnu kampanju za očuvanje lokacije i originalnih zgrada bivšeg logora Topovske šupe.\nLogor Topovske šupe je jedan od prvih logora za Jevreje i Rome u Evropi. Nalazio se u blizini centra Beograda, na mestu današnje Autokomande. Između avgusta i novembra 1941. godine, prema postojećim izvorima, kroz ovaj logor je prošlo oko 5,000 muških Jevreja i oko 1,500 muških Roma. Svi, osim retkih slučajeva, ubijeni su u masovnim streljanjima na stratištima oko Beograda. Danas, lokacija bivšeg logora Topovske šupe je zaboravljena, zapuštena i nepoznata široj javnosti. Postoji velika opasnost da zgrade koje su bile sastavni deo logora budu uništene zbog najavljene izgradnje tržnog centra.\nProjektni tim namerava da izvrši istoriografsko istraživanje logora, mapiranje lokacije, dokumentovanje trenutnog stanja i da na taj način trajno očuva sećanje na logor i žrtve logora. Istoriografsko istraživanje će podrazumevati prikupljanje arhivske građe u arhivima u Srbiji i Nemačkoj, intervjue, izgradnju baze podataka sa žrtavama logora i objavljivanje rezultata na vebsajtu projekta. U cilju podizanja svesti i alarmiranja lokalne i internacionalne javnosti, projektni tim namerava da pokrene javnu kampanju za očuvanje originalnih zgrada logora od uništenja, kao prvi korak ka izgradnji trajnog memorijala Topovske šupe.\nProjekat Mapiranje Holokausta – Očuvanje logora Topovske šupe podržala je Međunarodna alijansa za sećanje na Holokausta (IHRA), Savez jevrejskih opština Srbije i Claims Conference.


Koronom razorena avio-industrija mogla bi da oživi već naredne godine – Bankar.rs\nHome/SLIDER/Koronom razorena avio-industrija mogla bi da oživi već naredne godine\nKoronom razorena avio-industrija mogla bi da oživi već naredne godine\nPutnički aviosaobraćaj oporavlja se brže nego što se očekivalo i avio-industrija bi mogla da povrati brojke na nivo pre pandemije 2023. godine, ranije nego što se to očekivalo, navode predstavnici Međunarodnog udruženja vazdušnog prevoza (IATA).\nUblažavanje ograničenja vezanih za Kovid -19 dovelo je do skoka broja putnika, odnosno većeg intersovanja za letove.\nGeneralni direktor Međunarodne asocijacije vazdušnog saobraćaja (IATA) Vili Volš rekao je za Rojters da su kratkoročni izgledi i dalje pozitivni čak i kada se avioindustrija suočava sa novim preprekama kao što su visoke cene nafte, inflacija i nedostatak radne snage.\n“Vidimo da ima sve više rezervacija. Svakako da svi izvršni direktori avio-kompanija vide perspektve za dalju potražnju“, rekao je on na konferenciji.\nOčekuje se da će mnogi regioni imati bolji učinak ove godine.\nDodao je da da bi sveukupno, s obzirom na trenutno ubrzano povećanje putničkog saobraćaja, industrija mogla dostići broj putnika pre pandemije sledeće godine.\nIzvršni direktor Vizz Air-a Jozsef Varadi je za Rojters rekao da je prilično uveren da će evropska niskotarifna avio-kompanija imati dobar letnji broj rezervacija, dodajući da je zabrinut zbog poremećaja u lancu snabdevanja kao što je nedostatak osoblja na aerodromu.\nInače, avio-industrija se bori sa nedostatkom osoblja jer je ranije smanjila svoju radnu snagu tokom pandemije, usled globalnih ograničenja putovanja i smanjene potražnje. Zbog toga su neke avio-kompanije bile prinuđene da ovog leta redukuju letove.\nAvio kompanije avio transport


Zdravstveni radnici ne odustaju od štrajka - Dnevni list Danas\nPočetna » Ekonomija » Zdravstveni radnici ne odustaju od štrajka\nMinistarstvo zdravlja i predstavnici sindikata intenziviraju pregovore o spornim pitanjima\nZdravstveni radnici ne odustaju od štrajka\nReprezentativni sindikati zdravstva štrajkovaće 5. novembra zbog najavljenog umanjenja zarada kao i uvođenja platnih razreda samo u oblasti zdravstva i prosvete. Predstavnici sindikata takođe traže donošenje novog posebnog kolektivnog ugovora do kraja godine. Iako će štrajk trajati samo jedan dan, sindikalci najavljuju da će se protest zaoštriti ukoliko se njihovi zahtevi ne ispune.\n0Piše: Katarina Živanović 06. novembra 2014. 22.00\nStručnjaci upozoravaju da se zdravstvo u Srbiji iz godine u godinu urušava, što pokazuju i inostrana istraživanja po kojima je naš zdravstveni sistem već drugu godinu zaredom najgori u Evropi. Zbog nagomilanih problema koji se decenijama ne rešavaju i teških uslova specijalizacije već nemamo dovoljno radiologa, anesteziologa i patologa. Uskoro ćemo ostati i bez kardiologa i pedijatara. Stručnjaci odlaze iz zemlje, a mladi se sve ređe odlučuju na usavršavanja, pa je paradoks da se na birou za zapošljavanje nalazi više od 2.000 lekara opšte prakse.\nNajavljeno smanjenje zarada je, kažu sindikalci, „kap koja je prelila čašu“ i svela lekare i druge zdravstvene radnike „na nivo jeftine najamne radne snage“. Zbog toga su tražili da zdravstvo bude izuzeto iz kategorije onih kojima će plate biti umanjene, međutim, zakonodavna vlast je bila kategorična – zarade se umanjuju svima u javnom sektoru. Da ipak nisu svi jednaki, pokazuje činjenica da su platni razredi određeni samo za zdravstvo i prosvetu, što je jedan od povoda za najavljeni štrajk.\nDa nije sve tako crno ukazuju nedavni razgovori predstavnika sindikata i ministra zdravlja Zlatibora Lončara, koji su obe strane ocenile kao „konstruktivne“. Ministar je u izjavi za naš list rekao da se slaže sa 90 odsto stavova predstavnika sindikata, i da će probleme zajednički da rešavaju.\n– Što se tiče platnih razreda, saglasan sam da treba da se odrede za celokupan javni sektor, a ne samo za zdravstvo i prosvetu. Radna grupa koja treba da započne rad na novom kolektivnom ugovoru je formirana. Uskoro počinju pregovori i siguran sam da će ugovor biti sačinjen do kraja godine, istakao je Lončar. Ministar dodaje da na sastanku sa sindikalcima, održanom prošle sedmice, nije bilo reči o tome da se u zdravstvu ne umanjuju plate, jer, kako kaže, takva mogućnost ne postoji, pošto se zakon odnosi na ceo javni sektor. Predsednik Sindikata lekara i farmaceuta Srbije Dragan Cvetić pak tvrdi da su u vezi s najavljenim smanjenjem plata obe strane ostale pri istim, ranijim stavovima.\n– Prihvaćen je predlog platnih razreda za zdravstvo koji je usaglašen na prethodnim sastancima sa predstavnicima Ministarstva zdravlja. Predstoji rad na razvrstavanju po horizontali, u koji će takođe biti uključeni predstavnici sindikata. Ministar Lončar je prihvatio i podržao inicijativu predstavnika sindikata da platnim razredima treba da budu obuhvaćena i javna preduzeća, istakao je Cvetić, dodajući da SLFS i dalje ostaje pri stavu da se zaposlenima u zdravstvu ne smanjuju plate.\nS druge strane, predsednik Sindikata zaposlenih u zdravstvu i socijalnoj zaštiti Srbije Zoran Savić kaže za Danas da je svestan da će plate u zdravstvu biti umanjene, ali da od štrajka neće odustati sve dok se platni razredi ne uvedu u celokupnom javnom sektoru.\n– Ministar je pokazao razumevanje za zahteve sindikata i saglasan je da platni razredi treba da budu određeni svima. Nelogično je da javna preduzeća, koja su najveći gubitaši, budu najmanje oporezovana. Što se tiče pregovora o kolektivnom ugovoru, oni počinju prvo za oblast socijalne zaštite, a tokom sedmice i za zdravstvo, naglasio je Savić. Prema njegovim rečima, dodatni problem je što je u platni koeficijent u zdravstvu uračunat i regres i topli obrok, dok u drugim oblastima u javnom sektoru nije, te će zdravstvo biti najviše oporezovano.\nOsim SFLS, Sindikata zaposlenih u zdravstvu i socijalnoj zaštiti Srbije, u štrajku će učestvovati i članovi Granskog sindikata zdravstva „Nezavisnost“ i Sindikata medicinskih sestara i tehničara. Podršku za četiri reprezentativna sindikata dao je i Granski sindikat zdravstva i socijalne zaštite „Sloga“. „U potpunosti podržavamo zahteve naših kolega za hitan nastavak pregovora oko Posebnog kolektivnog ugovora za zdravstvo i Posebnog kolektivnog ugovora za socijalnu zaštitu i istovremeno upućujemo protest Vladi zbog smanjenja zarada zaposlenih u zdravstvu i daljeg urušavanja materijalnog položaja zaposlenih u zdravstvu i socijalnoj zaštiti“, navodi se u saopštenju sindikata „Sloga“. Taj sindikat je, takođe, apelovao da se oko tih zahteva nastupi krajnje ozbiljno i u duhu radničke solidarnosti. „Vreme pred nama traži slogu i jedinstvo u odbrani narušenih prava zaposlenih u grani zdravstva i socijalne zaštite“, zaključuje se u saopštenju.\nNajniže plate u regionu\nZarade u zdravstvu su među najnižima u Srbiji, ali i u odnosu na plate zdravstvenih radnika u okruženju. Prosečna zarada iznosi 380 evra. Zoran Savić je upozorio da se Republičkom fondu za zdravstveno osiguranje, iz kojeg se isplaćuju plate, duguje skoro milijardu evra po osnovu doprinosa. Na pitanje ko su najveći dužnici i zašto se doprinosi ne naplaćuju prinudno, u Fondu su nam rekli da nisu nadležni da nam dostave takve podatke.


Prve cevi gasovoda „Severni tok 2“ dostavljene u Nemačku - Sputnjik Srbija\n13:41 27.10.2016 Preuzmite kraći link\nPrve cevi za izgradnju novog gasovoda „Severni tok 2“ su iz Rusije dostavljene na nemačko ostrvo Rigen u Baltičkom moru, saopštila je agencija DPA.\nIzgradnja gasovoda će početi uprkos izveštaju „Strategija EU o kompresovanom gasu i gasnim skladištima“, koji je odobrio Evropski parlament, a u kojem se navodi da „Severni tok 2“ nije u skladu sa interesima EU.\nAgencija navodi da će na ostrvu Rigen uskoro početi betoniranje postolja za cevi i njihovo razmeštanje.\nPrema planu, oba kraka gasovoda trebalo bi da budu puštena u rad krajem 2019. godine.\nProjekat izgradnje gasovoda „Severni tok 2“ podrazumeva izgradnju dva cevovoda, ukupnog kapaciteta 55 milijardi kubnih metara gasa godišnje, iz Rusije preko Baltičkog mora do Nemačke.\ngasovod, Severni tok 2, izgradnja, Nemačka


Početna / Vesti / Potpisan sporazum o bespovratnoj pomoći Evropske Unije\n"Srbija će imati isti pristup tim fondovima kao da je već postala članica EU", rekao je Devenport na konferenciji za novinare prilikom potpisivanja sporazuma u obrenovačkoj Gimnaziji.\nJoksimović je izjavila da je prošle sedmice evropskom komesaru za regionalni razvoj Johanesu Hanu predala nacrt verzije aplikacije za sredstva iz Fonda solidarnosti, a reč je o, kako je precizirala, dodatnim bespovratnim sredstvima u vrednosti od 40 do 50 miliona evra.\n"Očekujem da ćemo to iduće nedelje, možda čak i u ponedeljak, usvojiti na Vladi, što znači da ćemo onda zvanično iduće nedelje aplicirati, pre poslednjeg termina koji imamo na raspolaganju", rekla je ona.\nJoksimović je, takođe, navela da "smo u programiranju pretpristupnih IPA fondova 2014. godine oko 50 miliona evra uspeli da preusmerimo za sanaciju štete posle poplava".\n"Ukupno između 150 i 160 miliona evra bespovratnih sredstava pomoći dolazi iz EU za saniranje posledica poplava", istakla je ona i zaključila da je "EU najveći donator bespovratne pomoći Srbiji".\nPotpisivanju sporazuma prisustvovali su i predsednik opštine Obrenovac Miroslav Čučković, šef kancelarije za obnovu i pomoć poplavljenim područjima Marko Blagojević i menadžer Projektnog centra UNOPS u Srbiji Grem Tindal.\nProjekte obnove sprovodiće organizacije Ujedinjenih nacija - UNOPS (Kancelarija UN za projektne usluge) i FAO (Organizacija UN za poljoprivredu i hranu), kao i tri velike nevladine organizacije - Arbeiter Samariter Bund, Danski savet za izbeglice i nemačka organizacija za pružanje pomoći u obnovi i izgradnji poplavljenih područja HELP.\nJoksimović je izjavila da je potpisivanje ugovora sa partnerima "samo naizgled proceduralni korak, ali je to najvažniji korak u pravcu ostvarenja obećanja Vlade da će ogromne štete i gubitke otkloniti na najbolji mogući način".\n"Verujte da nije moglo brže", istakla je ona i dodala da je EU pokazala maksimalnu spremnost da ubrza procedure i pomogne Srbiji.\nPrema rečima ministarke sredstva koja Srbija bude dobila iz Fonda solidarnosti trebalo bi da se utroše u roku od 18 meseci, dok će novac koji Srbija povuče iz "Iz IPA fondova 2012" morati da potroši u narednih šest meseci.\nIz IPA 2014 još nije određen rok, rekla je Joksimović.\n"Od danas krećemo u sprovođenje konkretnih projekata za pomoć ljudima koji su pretrpeli veliku katastrofu", rekao je Devenport i podsetio da je paket od 30 miliona evra preusmeren iz IPA fondova "po izuzetno brzoj proceduri".\nBlagojević je rekao da sa današnjim događajem možemo da kažemo da proces obnove počinje u punom svom obimu, i to na tri stuba - brzina, kvalitet i transparentnost.\n"Posebnu pažnju ćemo posvetiti prevenciji poplava", istakao je on i dodao da ovo ne sme da bude samo proces sanacije štete, već mora da bude razvojni projekat.\nGovoreći o oštećenim školama u Obrenovcu, Čučković je poručio da će sve osnovne i srednje škole biti spremne za narednu školsku godinu osim gimnazije u toj opštini.\n"Ako ne budu zadovoljni kategorizacijom oštećenosti objekata građani imaju pravo na žalbu", poručio je Čučković.\n"Spremni smo da krenemo sa tenderima veoma brzo, a radovi bi trebalo da počnu za nedelju do dve", zaključio je Tindal.


Gradonačelnik je u sredu izdao naredbu da svi zaposleni u gradskim službama Njujorka, iključujući i pripadnike policije, moraju da pokažu dokaz o vakcinaciji protiv kovida-19 ili da, u suprotnom će biti poslati na neplaćeno odsustvo, prenosi Rojters.\nOva mera je izazvala gnev sindikata, a dobrovoljno udruženje policijaca grada Njujorka objavilo je na Tviteru da je protiv ove naredbe podnelo tužbu Vrhovnom sudu SAD i zatražilo privremenu zabranu primene dok traje postupak.\nU saopštenju sindikata se ukazuje da još uvek nema pisanih smernica za uvođenje specifičnih mera u njujorškoj policiji niti uputstva za sprovođenje ntih mera.\nKrajnji rok koji je odredio gradonačelnik Bil de Blazio za podnošenje dokaza o vakcinaciji je naredni petak do 17 časova.\nPreko 70 odsto od svih 160.000 zaposlenih u gradskim službama Njujorka, sa sličnim procentom i u policijskoj upravi, već je primilo najmanje jednu dozu vakcine, izjavio je gradonačelnik.


Zločin u Štrpcima: Prošlo je 27 godina u čekanju priznanja od strane institucija Srbije - Snews\nBy SNews 27. Februara 2020. 409\nNa 27. godišnjicu od zločina u Štrpcina Fond za humanitarno pravo (FHP), Žene u crnom, Sandžački odbor za zaštitu ljudskih prava i sloboda i Inicijativa mladih za ljudska prava podjsećaju da porodice žrtava 27 godina čekaju na sudsku pravdu u Srbiji, kao i na status porodica civilnih žrtava rata.\n“Prošlo je 27 godina u čekanju priznanja, odgovornog odnosa i memorijalizacije žrtava od strane institucija Srbije”, ističu organiziacije civilnog sektora u Srbiji.\nFHP, Žene u crnom, Sandžački odbor za zaštitu ljudskih prava i sloboda i Inicijativa mladih za ljudska prava zahtjevaju od institucija Srbije da efikasno sprovedu krivični postupak za ovaj zločin, a Ministarstvo za rad i druge nadležne institucije da donesu novi zakon, zasnovan na Modelu zakona o pravima civilnih žrtava povreda ljudskih prava u oružanim sukobima i u vezi sa oružanim sukobima u periodu od 1991. do 2001. godine, koji sadrži normativna rešenja za ostvarivanje prava žrtava u skladu sa međunarodnim ugovorima o zaštiti ljudskih prava i drugim međunarodnim standardima u pružanju reparacija žrtvama.\n“Žrtve zločina u Štrpcima nevidljive su u službenoj politici sjećanja u Srbiji. Lokalna samouprava u Prijepolju podigla je 2009. godine spomen-obilježje posvećeno devetorici ubijenih iz Prijepolja i dodijelila simboličnu novčanu pomoć njihovim porodicama, dok lokalni zvaničnici učestvuju u organizaciji i govore na obilježavanju godišnjice otmice. Ovo je jedan od rijetkih pozitivnih primjera odnosa institucija Srbije prema žrtvama koje dolaze iz manjinske etničke zajednice”, ukuzuje se u reagiramju “Pamtimo: Štrpci 1993-2020”.\nIstiče se i da dok lokalna samouprava i nevladine organizacije svake godine obilježavaju godišnjicu otmice u Štrpcima, žrtve ovog zločina, kao i sve žrtve nesrpske nacionalnosti iz oružanih sukoba devedesetih godina, ostaju nevidljive u praksama memorijalizacije na državnom nivou, koje se fokusiraju isključivo na srpske žrtve i glorifikuju ulogu vojske, kao i osuđene i neosuđene ratne zločince.\nZa zločin u Štrpcima trenutno su u toku postupci pred sudovima u Bosni i Hercegovini i Srbiji. Pred Sudom BiH u toku je suđenje desetorici optuženih, među kojima su Luka Dragičević,komandant Višegradske brigade VRS, i Boban Inđić, komandant Interventne čete u Višegradskoj brigadi.\nKako ocjenjuju organizacije za zaštitu ljudskih prava porodice žrtava, od kojih su većina državljani Srbije, suočene su i sa dvodecenijskim ignorisanjem državnih organa nadležnih za brigu o civilnim žrtvama rata.\nČlanovi porodica žrtava ovog zločina, zbog diskriminatornog zakonskog okvira u Srbiji, koji im uskraćuje prava samo zbog toga što su stradali van teritorije Srbije, iako su bili njeni građani, ne mogu dobiti status članova porodica civilnih žrtava rata koji bi im osigurao simbolične beneficije u vidu mesečnih novčanih primanja i socijalne podrške.\nNa neadekvatnost postojećeg zakonskog rješenja i njegovo diskriminatorno sprovođenje već godinama ukazuju žrtve i njihova udruženja, FHP i druge organizacije civilnog društva.\n“Uprkos ozbiljnim primjedbama domaćih i međunarodnih aktera, taj zakon još uvek nije promenjen, već je Ministarstvo za rad u avgustu 2018. godine izradilo Nacrt Zakona o boračko-invalidskoj zaštiti koji zadržava diskriminatorna rešenja”, zaključuje se u podsjećaju na zločin u Štrpcima.\nFHP, Žene u crnom, Sandžački odbor za zaštitu ljudskih prava i sloboda i Inicijativa mladih za ljudska prava obilježiće danas 27. godišnjicu zločina u Štrpcima, sa početkom u 15:48 sati u Knez Mihailovoj ulici (ispred kafane „Ruski car“), i ovom prilikom pozivaju građane, predstavnike institucija, medija i nevladinih organizacija da se pridruže.\nPripadnici Vojske Republike Srpske (VRS), su 27. februara 1993. godine na željezničkoj stanici u Štrpcima (BiH), iz voza koji je saobraćao na relaciji Beograd–Bar izveli i ubili 20 putnika, civila nesrpske nacionalnosti, 18 Bošnjaka, jednog Hrvat i jednog stranog državljanin afričkog ili arapskog porijekla, čiji identitet nije utvrđen.\nTagovi: 27. godišnjica zločina u Štrpcima Fond za humanitarno pravo Inicijativa mladih za ljudska prava Sandžački odbor za zaštitu ljudskih prava i sloboda Žene uu crnom\nBy SNews 18. Oktobra 2019.


Saradnja sa Ministarstvom zdravlja u zajedničkom projektu “Make a WISH” u korist dece – Sovereign Order of Malta Embassy to Serbia\nSaradnja sa Ministarstvom zdravlja u zajedničkom projektu “Make a WISH” u korist dece\nČini se da je tako davno bio 31.jul 2019 kada je u ambasadu pristgao “Make a WISH” upit od Kliničkog centra Republike Srbije. Njihova ideja je da se uvede nova procedura u kliničku praksu – Selektivna dorzalna rizotomija (SDR) koja pomaže u olakšavanju bola i popuštanju spazma mišića kod dece sa cerebralnom paralizom. Do sada su ovi mali pacijenti upućivani na lečenje u inostranstvo o trošku državnog Zdravstvenog fonda. Selektivna dorzalna rizotomija je skupa hirurška metoda kojom se delimično presecaju određena senzitivna vlakna u kičmenom kanalu.\nPosle toga spastiicitet popušta pa je daljom rehabilitacijom moguće raditi na unapredjenju hoda.\nU Kliničkom centru postoji specijalizovan tim lekara koji u tesnoj saradnji sa ekspertima iz inostranstva priprema uvođenje ove procedure u Srbiju. Da bi se ovde obavljale operacije potreban je 16-kanalni Intra Operativni Neuro Monitoring aparat koji će omogućiti, po završetku našeg projekta, lečenje u Srbiji uz evidentne prednosti i štednju sredstava koja se mogu preusmeriti na druge slučajeve, gde je zaista neophodno lečenje van zemlje.\nOvaj medicinski uređaj se proizvodi u Sjedinjenim Američkim Državama po ceni od više desetina hiljada evra. „Make a WISH“ Kliničkog centra bila je odluka da ambasada Suverenog Malteškog reda u Beogradu bude ravnopravni partner sa Ministarstvom zdravlja u projektu nabavke uređaja.\nAmbasada Suverenog Malteškog reda je ovu odluku primila sa neskrivenim zadovoljstvom. Kako bi se ona realizovala, bilo je potrebno da se obratimo našim odanim partnerima uvek spremnim da podrže naše inicijative: LDS Charities Serbia kao i Manpower Group Serbia (uključujući i lično učešće direktora g. Hangimane).\nDokument kojim je zvanično otpočela saradnja na ovom projektu potpisan je krajem jula 2020, a do kraja godine planiramo završetak projekta.\nNa slici gore: Ambasada Suverenog Malteskog reda u Republici Srbiji – prilikom Nacionalnog dana davanja – dobila je priznanje zbog svog dugogodisnjeg uspesnog humanitarnog delovanja. Priznanje je na svecanosti uprilicenoj u Botanickoj basti u Beogradu predao ministar za rad, zaposljavanje, boracka i socijalna pitanja Zoran Djordjevic.\nMake a WISH, čak i van granice naše zemlje!\nAmbasador Alberto di Luka na razgovoru sa političkim direktorom Ministarsva spoljnih poslova, ambasadorom Zoranom Vujićem.\nIntervju za „Jutarnji program“ RTS-a\nMALTEŠKI RED I PROJEKAT NURDORA NA TELEVIZIJAMA U SRBIJI


Ivan Ivanović: Nadam se da će Tužilaštvo reagovati na Sarapine pretnje\nVesti Autor:N1 Beograd30. jan. 202110:44 > 11:018 komentara\nTv autor Ivan Ivanović kaže da je pretnje koje mu je telefonski, ali i javno, putem Twittera uputio voditelj TV Pink Predrag Sarapa prijavio Odeljenju za visokotehnološki kriminal MUP-a Srbije i da sada čeka reakciju Tužilaštva. Kaže da se nada da i te pretnje, kao one prethodne koje mu je upuio Aca Lukas, neće biti oproštene od strane Tužilaštva. Što se situacije u srpskim medijima tiče, kaže da je u Srbiji "jedna tužna situacija" koja se može videti na primeru odnosa Telekoma prema United media grupi. "Ono što je kosa bila za Samsona, to su mediji za Aleksandra Vučića", navodi Ivanović.\nPovodom pretnji koje mu je Sarapa uputio, Ivanović za N1 kaže da je posle njih dobio puno poruka podrške. „Da ti neko preti preko telefona, i tebi i tvojoj porodici, uz gomilu ‘seksualnih glagola’, pa na Twitteru objavi da će krvlju da brani čast…To je pir koji je trajao sat vremena, a tu si ti ćerka i žena…To je jedna zaista odvratna sitaucija i pitam se da li treba da budem hladan kada ga sretnem ili da brinem za svoj život“, rekao je Ivanović.\nIvan Ivanović prijavio Predraga Sarapu policiji i tužilaštvu zbog pretnji\n29. jan. 2021 53\nOn je dodao da je činjenica da je Sarapa voditelj na TV sa nacionalnom frekvencijom i da ga cela situacija uopšte nije nasikirala, iako su pretnje upućene preko Twittera gde može da ih vidi veliki broj ljudi. „To govori da se nije plašio posledica i da je to umišljeno uradio, čini mi se da voditelji sa TV nacionalnih frekvencija veruju da se na njih zakoni neće odnositi jer imaju specijalni odnos sa ministrima i članovima vlade“, istakao je Ivanović.\nPodsećamo, Sarapa je pretnje Ivanoviću uputio nakon što je ministar spoljnih poslova Nikola Selaković objasnio da se Srbi ne bi prezivali na “ić” da nije bilo Stefana Nemanje, a Ivanović je uz ovu Selakovićevu izjavu pre nekoliko dana objavio tvit “Sarapa nije Srbin? U šoku sam”. Nakon toga usledile su uvrede i pretnje od strane voditelja Pinka na račun voditelja šou programa “Veče sa Ivanom Ivanovićem”, koje je on objavio i na svom Tviter nalogu.\n„Ono što je kosa bila za Samsona to su mediji za Aleksandra Vučića“\nKomentarišući ugovor Telekom i Telenora i pitanje da li je u tom slučaju iza svega profit ili gušenje medija koji kritikuju vlast i Vučića, Ivanović kaže da je to je jedna tužna situacija, kao i da na tom polju, u odnosu prema United media, dugo traje dugo borba obojena politikom. „A ne bi trebalo da bude tako, da se ja pitam svu tu optiku i tehniku dao bih na raspolaganje svakome ko želi da se bavi medijima i da oni koji su najbolji pobede, ali to je naravno utopija i neće se dogoditi“, rekao je.\n29. jan. 2021 8\n„U pitanju je infrastruktura u koju je uložen novac građana Srbije. Ti i ja finansiramo napad na SBB, što je komično. Mislim da je jedan pravac priče da se maskira pred Evropom da je tržište kao slobodno i da Telekom nije monopolista, a drugi pravac priče je borba oko onog što ljudi preko SBB grupe ljudi mogu da čuju i vide“, kazao je Ivanović.\n„Pošto pokušaji da se ućutkamo nisu urodlili plodom, sada se prelazi na druge varijante i nisam optimista da ćemo to uspeti da sprečimo. Tako da što se mene tiče – treba da glancamo oklope i da se spremamo za tu novu situaciju i da vidimo kako ćemo kroz to da prođemo“, rekao je Ivanović.\nNa pitanje kakva je tu uloga javnosti, kaže da smatra da javnost u tom smislu u Srbiji ne postoji da je upravo tome i „služilo porobljavanje medija od strane režima da ne bi postojalo javno mnjenje da se suprotstavi“, kazao je Ivanović.\nOn je ocenio i da svi u medijima, koji dovode u pitanje odluke vlasti, žrtvuju svoj mir i sigurnost da bi tračak normalnosti držali u javnom prostoru. „Ponosan sam što sam deo toga i nadam se da neće biti uzalud i da će nam se pridruživati naše kolege. Rekao sam u Utisku nedelje i sada ponavljam – Ono što je kosa bila za Samsona to su mediji za Aleksandra Vučića i dokle god RTS ne počne da radi svoj posao normalno i televizije sa nacionalnom frekvencijom, ništa neće moći da se promeni jer istina ne može da dopre do građana Srbije“, kaže Ivanović.\nIvan Ivanovićpredrag sarapapretnjeTelekom-TelenorUnited Media


Izvor: Radio Televizija Vojvodine, 21.Okt.2020, 11:26\nDirektor Dejan Jovanov kaže, da je ova godina bila specifična što se tiče izvođenja radova na jezerima. Košenje trave, održavanje kvaliteta vode su aktivnosti >> Pročitaj celu vest na sajtu Radio Televizija Vojvodine << koje su sprovedene i očekuje se njihov nastavak, ali zbog finansija i pandemije koronavirusa, neki planirani radovi nisu realizovani.\n“Za ovu godinu planirali smo da uradimo remont centrifugalnih pumpi, aprila meseca, baš tokom vanrednog stanja, ali remont pumpi se tek sada sprovodi. Planirali smo da uradimo popravku pontona, takozvane fontane, na jezeru kod Suda, međutim, to ćemo definitivno morati da odložimo za iduću godinu. Imali smo i peh, a to je da je prilikom postavljanja talpe za plivanje za časni krst došlo do presecanja našeg energetskog kabla koji pokreće tu fontanu i pumpu koja se nalazi u njemu”, kaže Jovanov.


24. maj 2012, Beograd\nEKI revizija članica UHY mreže\nEki revizija, revizorska kuća čiji je osnivač Ekonomski institut i koja pruža revizorske, savetodavne i korporativne finansijske usluge, priključila se 24. maja globalnoj računovodstvenoj mreži UHY, koja je na taj način nastavila širenje na području Evrope.\n23. maj 2012, Novi Sad\nPredsednik Naučnog veća Ekonomskog instituta dr Slobodanka Jovanović i saradnice Ekonomskog instituta mr Milanka Vico-Stevanović i mr Svetlana Mitrović predstavile su rad ''Razvoj inovativnih tehnologija za viši stepen prerade jagodastog voća u Srbiji'' na Centralno-evropskom kongresu o hrani.\n21. maj 2012, Beograd\nSrebrna medalja za pronalazaštvo\nPronalazak "Farmaceutska kompozicija na bazi lekovitog bilja za primenu u humanoj i veterinarskoj medicini" nagrađen je srebrnom medaljom za oblast novih tehnologija na 32. Međunarodnoj izložbi pronalazaka, novih tehnologija i industrijskog dizajna\n18. maj 2012, Beograd (Ekonomski institut)\nPoseta Volgogradske delegacije\nMogućnosti proširivanja saradnje, bila je tema razgovora v. d. direktora Ekonomskog instituta Dragana Šagovnovića i prof. dr Miladina Ševarlića, specijalnog savetnika u Ekonomskom institutu sa delegacijom Volgogradske oblasti koju su predvodili A. N.Tarasov, ministar poljoprivrede...\n18. maj 2012, Zlatibor\nPredsednik Naučnog veća Ekonomskog instituta dr Slobodanka Jovanović sa saradnicama predstavila je naučni rad "Upravljanje znanjem u funkciji poboljšanja performansi procesa razvoja" na XVI Internacionalnom simpozijumu iz projektnog menadžmenta na Zlatiboru.


Migrantska humanitarna kriza u BiH je posljedica politike EU — Radio Velkaton : Radio Velkaton\n12. Januara. 2021. Bosna i Hercegovina\nMigrantska humanitarna kriza u BiH je posljedica politike EU\nVodeće organizacije za ljudska prava, Amnesty International, Isusovačka služba za izbjeglice Evrope, Liječnici svijeta – Belgija (Médecins du Monde Belgique) i Refugee Rights Evrope pozvale su danas u zajedničkoj izjavi na hitnu humanitarnu pomoć u rješavanju trenutne migrantske krize, kao i na trajna institucionalna rješenja koja će zadovoljiti potrebe ljudi u pokretu koji su se zatekli u Bosni i Hercegovini.\nOtprilike 2.500 ljudi, uključujući 900 stanovnika privremenog kampa Lipa, su bez osnovnog skloništa u ekstremno hladnim uslovima u Bosni i Hercegovini jer vlasti ne pružaju adekvatan smještaj migrantima i tražiteljima azila, a agencije EU nastavljaju podržavati kratkoročna rješenja, saopćeno je danas iz Amnesty Internationala.\nDirektorica Ureda evropskih institucija Amnesty Internationala Eve Geddie izjavila je da je dostupan smještaj za većinu ljudi koji spavaju pod otvorenim nebom na veoma hladnim temperaturama u Bosni i Hercegovini.\n– Nedostaje politička volja da se to dogodi. Vlasti na svim nivoima moraju odmah pružiti odgovarajuće rješenje i pomoć onima kojima je to potrebno – rekla je Eve Geddie.\nEU je pružila preko 88 miliona eura pomoći Bosni i Hercegovini za jačanje njenih kapaciteta za upravljanje migracijama u posljednje tri godine. Uprkos tome, zemlja nije uspjela obezbijediti adekvatan smještaj migranata i tražitelja azila, preuzeti odgovornost za upravljanje postojećim objektima ili pružiti minimalnu podršku onima koji su se zatekli u Bosni i Harcegovini.\n– EU sada mora sarađivati s vlastima u Bosni i Hercegovini na pronalaženju sistemskih, dugoročnih rješenja kako bi se zadovoljile potrebe ljudi na njenom teritoriju i osiguralo da se ova situacija ne ponovi sljedeće zime – rekla je Eve Geddie.\nAmnesty International smatra da je odgovornost Evropske unije jasna – trenutna humanitarna kriza također je posljedica politike Evropske unije jer je jačanjem svojih granica ostavila hiljade ljudi na cjedilu na njenim granicama ili u susjednim zemljama.\nMnogi migranti koji su ugroženi bili su smješteni u privremenom improviziranom kampu u Lipi, na sjeverozapadu BiH, koji je zatvoren 23. decembra. Prilikom zatvaranja izbio je požar koji je područje pretvorio u nenaseljivu pustoš. Tokom vikenda vlasti su postavile desetine šatora sa grijanjem u njima, ali i dalje blizu 400 ljudi ostaje u improviziranim skloništima unatoč snijegu i temperaturama za koje se predviđa da će biti veoma niske u narednim danima.\nUprkos onome što je urađeno u posljednjih nekoliko dana organizacije za ljudska prava poručuju da bez pristupa tekućoj vodi, odgovarajućim sanitarnim uslovima i grijanju koji predstavljaju rizik po zdravlje i sigurnost ljudi, Lipa ostaje neprikladna kao mjesto stalnog smještaja.\nIzvan Lipe mnogi ljudi, uključujući porodice s djecom, i dalje traže utočište u parkovima, napuštenim kućama, fabrikama i šumama blizu granice s Hrvatskom. Očajnički im je potrebno sklonište i humanitarna pomoć jer se suočavaju sa veoma teškim zimskim uslovima.\nDirektorica Ureda evropskih institucija Amnesty Internationala Eve Geddie je zaključila da podrška Evropske unije u rješavanju humanitarne krize neće značiti ništa ako ne promijeni politike koje ih uzrokuju.\n– EU mora stvoriti bolje prilike za sigurne i legalne načine da oni koji bježe od sukoba, progona ili siromaštva dođu do Evrope – rekla je Eve Geddie.


Korisnici staračkih naknada u Crnoj Gori ubuduće će ponovo moći biti i korisnici premija i ostalih mjera podrške Ministarstva poljoprivrede i ruralnog razvoja. Istovremeno, korisnicima staračkih naknada biće olakšana procedura prikupljanja dokumentacije, jer će se najvažniji dio neophodnih provjera obavljati po službenoj dužnosti.\nOgraničenje, koje je bilo na snazi prethodnih godina, da poljoprivredni proizvođači koji primaju premije ne mogu ostvariti pravo i na staračku naknadu otklonjeno je, na predlog Ministarstva poljoprivrede i ruralnog razvoja, Odlukom Vlade na sjednici održanoj 2. marta 2017. godine.\nTime je otklonjena neligičnost da se pravo na staračku naknadu gubi, ukoliko neko ko živi na selu i bavi se poljoprivredom ostvari i pravo na premiju. U praksi je bilo dosta primjera i žalbi upućenih Ministarstvu da su pojedini izgubili pravo na mjesečnu staračku naknadu, zbog premije koja se dobija jednom godišnje, a koja je često bila u minimalnom iznosu.\nMinistarstvo je sagledalo sve prispjele primjedbe, kao i one koje su se čule u neposrednoj komunikaciji sa korisnicima staračkih naknada. Zaključeno je da nije pravedno da pravo na premiju isključuje pravo na staračku naknadu, jer se tako šalje poruka da oni koji žive na selu ne treba da se bave poljoprivredom, ako žele da primaju staračku naknadu.\nTakođe, navedenom Odlukom Vlade, pojednostavljuje se procedura za ostvarivanje prava na naknadu, tako što obnavljanje dokumentacije neće biti obaveza korisnika, već će se neophodne provjere vršiti po službenoj dužnosti. Time je otklonjena i administrativna barijera koja je opterećivala korisnike, starije dobi, koji su obilazili šaltere i prikupljali dokumentaciju trošeći novac za takse. Obnavljanje glavnine dokumentacije za staračke naknade će se sada pribavljati i provjeravati po službenoj dužnosti.\nIZVOR: Vebsajt Ministarstvo poljoprivrede i ruralnog razvoja, 03.03.2017.


RTV BUGOJNO - Potpredsjednica Mahmutbegović: "Prestanite nanositi bol žrtvama Tuzle i Bosne i Hercegovine"\nPotpredsjednica Mahmutbegović: "Prestanite nanositi bol žrtvama Tuzle i Bosne i Hercegovine"\tIstaknuto\nDržava koja može da negira zločine poput ubistva malog Sandra Kalesića, mora preispitati svoje vrijednosti i stavove! Tim prije jer država Srbija, počevši od negiranja genocida u Srebrenici, do masovnih zločina poput onog u Tuzli, krajnje sistemski, kroz institucije i medije, primjenjuje negiranje zločina kao čin posljednjeg stadija agresije prema državi Bosni i Hercegovini.\nNa ovaj način se šalje poruka državi BiH, te se kao lažna do kraja demaskira javno ispoljena retorika zvaničnika Srbije koji deklarativno izražavaju spremnost za saradnju sa državom Bosnom i Hercegovinom. Štaviše, na ovaj način se dodatno iskazuje krajnje agresivan stav institucija države Srbije prema Bosni i Hercegovini i njezinim narodima i građanima, što je potvrđeno u mnogo navrata do sada.\nZemlje bivše Jugoslavije ne mogu doći do mira i prosperiteta bez suočavanja s prošlošću!\nZato pozivamo institucije države Srbije da dođu do svojih demokratskih tradicija i vrijednosti, a međunarodnu zajednicu da insisitra na ovim civilizacijskim vrijednostima na putu države Srbije ka Evropskoj uniji!\nViše iz kategorije: « Potpredsjednica Mahmutbegović traži hitne izmjene i dopune Krivičnog zakona\tPotpredsjednica Mahmutbegović: "Ljekari nose teret neuređenog zdravstvenog sistema, ali nasilje nad zdravstvenim radnicima ne smije biti model rješavanja problema" »


Partizan neće biti šampionski, ali... - Sportske.net\nPartizan neće biti šampionski, ali...\nPredstojeća skupština KK Partizan bi trebalo da omogući rad kluba u minimalnim uslovima.\nNastavlja se osipanje PartizanaCrnogorac izabrao Megu pre Partizana!Grbović: "Ne može sa plaže da se spasava Partizan""Grobari", Vujošević vas neće izneveriti!Novi udarac za crno-bele\nTrener Partizana Duško Vujošević kazao je da taj klub mora da sastavi ekipu "koja neće biti ispod nekog nivoa" i ocenio je da su crno-beli izgubili kredibilitet kod košarkaša kada su finansije u pitanju.\n"Tim će očigledno biti dosta oslabljen. Partizan uvek treba da ima koncept da ima ili šampionski tim ili tim koji će jednom biti šampionski, a pošto ove sezone sigurno ne može da ima šampionski, onda mora da se koncentriše da...sastavi ekipu koja neće biti ispod nekog nivoa i koja će imati perspektivu", rekao je Vujošević agenciji Beta u telefonskoj izjavi.\nVujošević je još na odmoru, ali je kazao da je u telefonskom kontaktu i da prati šta se dešava u klubu.\nPredsednik kluba Predrag Danilović trebalo bi ove nedelje da se vrati sa odmora, a onda bi trebalo da se održi i skupština kluba.\n"Skupština treba da omogući rad kluba u minimalnim uslovima. Na primer, mi smo pregovarali sa Nikolom Ivanovićem, čiji je menadžer (Miodrag) Miško Ražnatović. On je na kraju za tri puta manje novca otišao u Mega Leks, čiji je Ražnatović vlasnik. On je i menadžer Tepića i zna da je Tepić prošle sezone od 10 plata primio jednu. Normalno, to igrači kada čuju, nije im sve jedno", rekao je Vujošević.\n"Izgubio se kredibilitet da se čeka novac, a to je prvo što treba da se izgradi. Inercija je uzela negativan tok. Nismo do kraja iskoristili kada su stvari bile pozitivne, a sada su otišle u drugom smeru. Partizan je ogromna tradicija, navijači imaju ogromnu vrednost i znaju i osvešćeni su i znaju zašto se dešavaju određene stvari. Moramo u teškoj situaciji, kada svako pokazuje svoje pravo lice, ad izdržimo", rekao je Vujošević.\nPartizan je ovog leta ostao bez više od pola tima, a još nikoga nije doveo. Sa čelnicima kluba je često teško pričati o pojačanjima, jer je finansijska situacija potpuno dominantna tema.\n"Sklapanje tima je vezano za rešavanje finansijskih problema u klubu, što će sigurno biti jedna od tema predstojeće skupštine. Vidim da navijači budnim okom prate sve što se dešava u klubu i na tome sam im jako zahvalan. Naravno, ima i različitih mišljenja, ali to jeste demokratija, da svako misli na svoj način, pogotovo ako nije indukovano ili u funkciji sticanja položaja. Svako može da misli na svoj način, pa tako i netačno i glupo i ja ga takvog prihvatam", rekao je trener Partizana.\n"Ali, prepoznajem i kada je različito mišljenje indukovano i u svrhu dodvoravanja vlasti i lične promocije. U svakom slučaju, skupština treba da omogući rad u minimalnim uslovima", rekao je Vujošević.


U Crnoj Gori oko 75.000 turista iz Srbije - Sputnjik Srbija\n15:42 09.09.2020 Preuzmite kraći link\nU zemljama koje nisu uvele posebne uslove za ulazak, trenutno boravi oko 25.000 srpskih turista, dok se u Crnoj Gori sada nalazi oko 75.000 turista iz Srbije, rekao je danas Tanjugu direktor Nacionalne asocijacije turističkih agencija Srbije Juta Aleksandar Seničić.\nPodsetio je da je Crna Gora omogućila ulazak uz obavezne serološke testove i naveo da mali broj ljudi u Crnu Goru putuje preko turističkih agencija i da je uglavnom reč o individualnim putovanjima.\nSezona se, dodaje Seničić, odvija u skladu sa očekivanjima, nakon što su „glavne” destinacije srpskih turista zatvorile granice zbog epidemije virusa korona.\nOn je naveo da turisti u Egipat mogu uz obavezan PCR test, egipatskom kompanijom „Er Kairo”.\nUkoliko se putnik iz Srbije ipak uputi u Egipat bez PCR testa, moći će da se testira na licu mesta, jer su turističke organizacije omogućile testiranje putnika u svojim prostorijama.\nDodao je da u toj zemlji boravi oko 40 odsto turista manje od planiranog za ovu godinu.\nSeničić je istakao da se i tokom septembra nastavljaju čarter letovi za Tursku, u kojoj je zabeležen pad broja srpskih turista za oko 45 odsto.\n„Sve zajedno sezona je loša, promet je pao za skoro 92 odsto u odnosu na prošlu godinu“, rekao je Senčić.\nNaveo je da je u toku godine preko turističkih agencija putovalo oko 70.000 turista, dok je prošle godine u ovo vreme broj putnika bio oko 900.000.\nSeničić je rekao i da je među zaraženim turistima, u ovom momentu mali broj onih koji su se zarazili na nekoj od destinacija, već su uglavnom to oni koji su zaraženi i otputovali iz Srbije.\nReč o malom broju i pojedinačnim slučajevima.\nIstiče da je 60.000 do 70 000 turista uplatilo polisu koja podrazumeva i rizike oboljevanja od kovida 19.\nSeničić smatra da oni koji putuju na odmor van granica zemlje nisu izloženi ništa više većem riziku u odnosu na one koji odmor provode na nekoj od destinacija u Srbiji.\nSeničić je naveo da je na vreme izdejstvovana uredba o zamenskim putovanjima, što je pomoglo da mnoge turističke agencije ne odu u stečaj.\nIstiče da je važno da do kraja godine sektor turizma dobije pomoć, budući da je do sada veliki broj radnika ostao bez posla.\n„Mere koje očekujemo da će biti objavljene do kraja meseca trebalo bi da pomognu da se očuva turistička privreda i sačuvaju radna mesta“, dodao je Senicić.\nPrema njegovim rečima, do sada dodeljeno 320.000 zamenskih putovanja od kojih je iskorišćeno, odnosno realizovano svega 20.000 njih.\nUglavnom je reč o novouugovorenim putovanjima, kaže direktor Jute i dodaje da se nada da će ostatak biti realizovan sledeće godine,\nSeničić je dodao i da turističke agencije do kraja sezone očekuju veću, sektorsku pomoć države i da od nje zavisi opstanak turističkih agencija.\nOdluka EU: Srbija i dalje na crvenoj listi\nregion, virus korona, putovanja


Igor Radojičić: BiH mora da usaglasi stav o Kosovu – Informer\nIgor Radojičić: BiH mora da usaglasi stav o Kosovu\nPredsjednik Narodne skupštine Republike Srpske Igor Radojičić izjavio je da BiH treba da ima usaglašen stav na sjednici Vijeća sigurnosti UN posvećenoj situaciji na Kosovu.\n“BiH treba da pokuša da usaglasi stav i da bar ima neutralan odnos, jer je nesumnjivo da bi druga dva člana Predsjedništva priznala Kosovo, ako bi se za to samo oni pitali”, rekao je Radojičić.\nRadojičić je za “Pres” istakao da se u ovako delikatnim situacijama uvijek vode intezivne konsultacije između članova Predsjedništva BiH, ističući da “pouzdano zna da kabinet člana Predsjedništva BiH iz RS Nebojše Radmanovića uvijek pokušava da postigne kompromis”.\nOn je rekao da ne može da predviđa do koje mjere će taj nivo usaglašenosti biti postigunut u Predsjedništvu i da li će ambasador BiH pri UN Ivan Barbalić “iskočiti u nekom detalju koji može da bude krupan”.\nPrema njegovim riječima, u tom slučaju, kao i u mnogim drugim stvarima na nivou zajedničkih organa, maksimalni domet RS je da nešto ne dozvoli.\n“Jedino što možemo jeste da tamo gdje postoji zaštitna klauzula ne dozvolimo da nas druga strana nadglasa, dok tamo gdje nema zaštitne klauzule ima problema.Tamo gdje je odlučivalo Predsjedništvo BiH pokušavan je biti postignut konsenzus, iako je i pored toga bilo raznih incidenata ambasadora po svijetu“, rekao je Radojičić.\nSjednica Vijeća sigurnosti UN posvećena stanju na Kosovu, umjesto danas, biće održana sutra. Razlog odgađanja su problemi u New Yorku, nastali kao posljedica uragana Irene.


NovaEnergija.net » mGuard mGuard – NovaEnergija.net\nHome Tags Posts tagged with "mGuard"\nU vreme kada se u svetu najviše priča o bezbednosti, srpski programeri su napravili aplikaciju koja može da spase život.\nProjekat mGuard razvija se već 16 meseci, a odnedavno se nalazi u “Gugl” prodavnici namenjenoj korisnicima “Samsungovih” telefona.\nOva aplikacija koja se brzo instalira u telefon (ili pametne satove) služi kao lični sigurnosni sistem. Namenjena je pojedincu, ali i kompanijama kao alat za procenu rizika u realnom vremenu. Autori projekta kažu da su uspeli da privuku pažnju najvećih osiguravajućih i telekomunikacionih kompanija u svetu, iako je tek pre mesec dana lansirana prva verzija aplikacije.\n– Po instalaciji mGuard na mobilni uređaj, pojavljuje se ikonica na glavnom ekranu “alarm poziv”. Program je u pozadini konstantno aktivan, što znači da korisnik u džepu može da pritisne više od četiri puta taster za paljenje telefona, što je ujedno i “panik” taster. Telefon će u tom slučaju predefinisanom broju poslati SMS sa dži-pi-es lokacijom korisnika u vidu linka na “Gugl” mapama – objašnjava Viktor Vildović, direktor “Pobedničke produkcije” koja stoji iz ovog projekta. – Onda sledi poziv ka unapred određenom broju, tako da pozvani preko zvučnika telefona može da se uključi u postojeću opasnu situaciju i da je, ukoliko je to moguće, reši.\nDrugi način je u slučaju kada korisnik može da koristi telefon. U tom slučaju on pritisne ikonicu “alarm poziv” sa glavnog ekrana, a onda mu se otvara meni za brzo pozivanje policije, hitne pomoći, vatrogasaca, šlep-službe, taksija, porodice, prijatelja…\nPrema zakonu Evropske unije od 2018. godine, svi novi automobili će morati da imaju ugrađen sistem za automatski poziv pomoći u slučaju nezgode. Vizija ove kompanije je da se taj sistem proširi na sve digitalne komunikacione uređaje koje nose ljudi.\nUkoliko odabere policiju, pripadnicima organa reda se upućuje SMS sa dži-pi-es “Gugl” lokacijom, a onda sledi i besplatan poziv upućen lokalnoj službi. Bilo da se nalazite u Parizu, Maliju, Njujorku ili nekoj lokaciji na kojoj se, recimo, odigrava teroristički napad, mGuard zove lokalnu hitnu službu.\n– Dalji razvoj će ići u pravcu automatizacije kako bi telefon ili pametan sat sam registrovao da je korisnik, recimo, pao ili imao sudar. Posle toga, on će vlasnika upitati “da li ste dobro?” Ukoliko mu ne odgovorite, pozvaće vaše bližnje, a ako oni nisu u mogućnosti da odgovore, poziv će biti prosleđen našem kol-centru i policiji, hitnoj pomoći – navodi Vildović. – Takođe, radimo na integraciji mGuard sistema u škole, hotele, AMSS, taksi, a sve s ciljem da smanjimo nasilje u društvu i podignemo nivo lične bezbednosti.\nSrpski programeri napravili aplikaciju koja može da spase život was last modified: December 7th, 2015 by natasa


Samo ruske i kineske vakcine protiv korone platili smo 106 miliona evra | Nova Ekonomija\nSrbija je ruske i kineske vakcine protiv koronavirusa u toku 2021. godine platila preko 106 miliona evra. Ukupni uvoz vakcina za humanu medicinu porastao je za skoro 160 miliona evra, što je najverovatnije i ukupno izdvajanje za nabavku svih vakcina protiv COVID-19 u toku prošle godine.\nUvoz vakcina u Srbiju za 2021. godinu iz zemalja iz kojih su se uvozile vakcine protiv SARS-CoV-2\nNova ekonomija je poslala zahtev za pristup informacijama od javnog značaja Upravi carine o tome koliko je i kojih vakcina protiv koronavirusa uvezeno u Srbiju, ali nam na zahtev nije odgovoreno.\nKako su se uvozile vakcine\nNi ruska vakcina koju proizvodi Institut “Gamaleya”, kao ni ona čiji je proizvođač kineski institut "Beijng Institute of Biological Products" (Sinofarm vakcina) isprva nisu bile registrovane u Srbiji.\nPrema javno dostupnim podacima ALIMS-a, vakcina Sputnik V koju proizvodi moskovski institut nikada nije registrovana u Srbiji.\nU oktobru 2021. je registrovana vakcina Sputnik V koju proizvodi Institut za virusologiju, vakcine i serume "Torlak". S obzirom na to da se ova vakcina proizvodi u Srbiji, njena nabavka ne ulazi u podatke koji se odnose na uvoz.\nSinofarm (Sinopharm) vakcina je dobila rešenje o registraciji u Srbiji u oktobru 2021. godine. Nosilac dozvole takođe je Institut "Torlak".\nPre nego što su registrovanje vakcine koje se proizvode u Rusiji i Kini su u Srbiju ulazile uz pomoć uvoznih dozvola koje izdaje ALIMS.\nOve dozvole izdaju se za lekove koji nemaju dozvolu za stavljanje u promet, i to u slučajevima kada je lek namenjen za lečenje retkih bolesti, kada na tržištu ne postoje dovoljne količine i vrste lekova za koje postoji dozvola, kao i u slučaju elementarnih nepogoda ili epidemija.\nALIMS je izdao ukupno 12 dozvola za uvoz ruske vakcine za ukupno 1,5 miliona doza (po 752.500 prve i druge komponente).\nU podacima o izdavanju uvozne dozvole piše da se radi o proizvodu "Gam-COVID-Vac Component I/II, rastvor za injekciju, 0.5 mL", ali za količinu nije navedena jedinica mere.\nKako nam iz ALIMS-a nisu odgovorili o kojim jedinicama mere se radi, iz naziva proizvoda zaključujemo da se radi o pojedinačnim dozama.\nIz ove institucije nam nije odgovoreno ni da li izdata uvozna dozvola znači da je celokupna količina i uvezena ili da se radi o maksimalnoj količini koja je smela da bude uvezena.\nU toku 2021. godine ALIMS je izdao ukupno šest uvoznih dozvola vakcine koje proizvodi pekinški "Beijing Institute of Biological Products". Odobren je uvoz ukupno 2,7 miliona doza vakcina.\n"Torlak" je novembru 2021. godine od ALIMS-a dobio i uvoznu dozvolu za 200.400 doza vakcine Moderna koju proizvodi kompanija "Recipharm Monts" iz Francuske.\nMeđutim, iz Francuske se uvozi veliki broj vakcina za druge bolesti, tako da se podaci o ukupnom uvozu iz ove zemlje verovatno ne mogu odnositi samo na kupovinu vakcina protiv koronavirusa.\nALIMS nije odgovorio na zahtev za pristup informacijama od javnog značaja u vezi sa dozvolama koje su izdavali za uvoz vakcina koji je Nova ekonomija poslala.\nRegistrovane Fajzer-Biotek-Biotek i Astra Zeneka vakcine se proizvode u više država\nPostoji nekoliko Fajzer-Biotek vakcina koje imaju rešenje o registraciji u Srbiji.\nFajzer-Biotek (Pfizer-BioNTech) vakcina je registrovana u decembru 2020. godine, a rešenje važi do decembra 2025. godine.\nRegistrovane su dve Fajzer-Biotek vakcine, jedna čiji je proizvođač kompanija "Biontech Manufacturing" iz Nemačke i druga koju proizvodi belgijska kompanija "Pfizer Manufacturing".\nU decembru 2020. godine registrovane su i belgijska i nemačka Pfizer-Biontech vakcina pod nazivom "informaciona RNK sa kapom na 5´ kraju koja kodira kompletni lanac proteina šiljka SARS-CoV-2".\nU decembru 2021. godine je obnovljena registracija Comirnaty vakcine koju proizvodi nemačka kompanija Biontech, kao i istoimene vakcine koju proizvodi belgijski "Pfizer". Obnavaljanje registracije znači da je i pre ovoga imala rešenje ALIMS-a.\nAstraZeneca vakcina koju proizvodi kompanija SK Bioscience iz Republike Koreje je registrovana u martu 2021. godine Rešenje o registraciji važi do marta 2026. godine.\nVakcina Astra Zeneka (AstraZeneca) koju proizvodi istoimena holandska kompanija je obnovila rešenje o registraciji u martu 2022. godine. Novo rešenje važi do marta 2023. godine.\nJedino Fajzer-Biotek i Astra Zeneka vakcine proizvedene u Južnoj Koreji imaju dostupno upustvo i sažetak karakteristika o leku koji su javno dostupni na sajtu ALIMS-a, dok je za ostale vakcine naznačeno da je ova dokumentacija "u pripremi".\nPrema zvaničnim podacima sa sajta vakcinacija.gov.rs u toku 2021. godine u Srbiji je dato oko 8,2 miliona doza vakcina protiv koronavirusa. Od tog broja, dato je 3,3 miliona prve doze, 3,2 miliona druge i 1,7 miliona treće doze.\nŠta smo saznali o trošenju novca u pandemiji?\nDržava od početka pandemije krije koliko troši na kupovinu medicinske opreme, testova za detekciju koronavirusa i vakcina.\nIako nam na zahteve iz državnih institucija uglavnom ne odgovaraju, Nova ekonomija je objavila već nekoliko istraživanja o tome kolika su bila izdvajanja u toku epidemije i na koji način se novac trošio.\nUz pomoć informacija koje smo dobili iz lokalnih zavoda za javno zdravlje i koje smo ukrstili sa javno dostupnim bazama, došli smo do nalaza da je promet PCR testova u toku prve godine pandemije bio najmanje 28,6 miliona evra, a da su najviše kupovani testovi kineskih proizvođača Sansure i BGI, kao i američkog proizvođača Abbott.\nAnalizom finansijskog izveštaja Republičkog fonda za zdravstveno osiguranje saznali smo da je 2020. godine ova institucija potrošila najmanje 520 miliona evra na kupovinu opreme i materijala.


majmuni - Sputnjik Srbija\nDa li će majmuni iz Tadž Mahala pokvarati Trampovu posetu Indiji /video/\nU Indiji su u toku velike pripreme kako bi poseta američkog predsednika Donalda Trampa 24. i 25. februara bila uspešna. Od izgradnje zida u sirotinjskom naselju do ulepšavanja gradova koje će on posećivati, preduzimaju se sve mere da poseta bude što prijatnija.\nKineski eksperiment izazvao uzbunu među naučnicima: Pravite „Planetu majmuna“!\nKineski istraživač, koji je poboljšao kognitivnu funkciju kod majmuna, tako što je u njihov mozak implantirao ljudske gene u njihov mozak, branio je svoj eksperiment, koji je podelio naučnu zajednicu, prenosi Tanjug.\nMajmuni uživaju u snegu\nU pojedinim delovima Maroka danas je palo dosta snega, naročito u provinciji Ifran južno od Fesa, u regionu planinskog masiva Atlas, dostigavši visinu od čak 30 do 50 centimetara.\nJezive priče o deci koju su odgajale životinje (video)\nSpecijalci za borbu protiv majmuna\nVlasti u Indoneziji odlučile su da formiraju posebnu jedinicu sastavljenu od vojnika i policajaca koja će se „boriti“ protiv majmuna koji sve više uzurpiraju poljoprivredne površine i naselja na Javi, jednom od četiri glavna ostrva te zemlje.\nČime smo se opijali u praistoriji\nNaučnici su utvrdili da ljudski organizam od davnina traži alkohol. I majmuni su pili tečnost iz fermentiranog voća.\nNaučnici pronašli dva fosila majmunolikih stvorenja sa ljudskim oblikom zuba u Bugarskoj i Grčkoj koji su stari 7,2 miliona godina.\nIndija: Devojčica-Mogli živela u šumi s majmunima (video)\nIndijska policija pokušava da utvrdi identitet devojčice koja je živela u šumi s majmunima, prenosi agencija Asošijeted pres.\nMajmuni već decenijama žive u kamenom dobu (video)\nNa jednom tajlandskom arhipelagu naučnici su pre nekoliko godina otkrili makaki majmune koji koriste kameno oruđe za otvaranje školjki i oraha.\nDva neobična drugara na još neobičnijim mukama\nKoliko često imate priliku da vidite majmuna i psa u ovim ulogama?\nMajmuni vole spa (video)\nMajmuni uživaju u geotermalnom izvoru u parku Jikoudani u Naganu.


SVE VIŠE NARODA NA PROTESTIMA PROTIV VUČIĆA: Danas broj demonstranata narastao na 80.000 ljudi | WebTribune\nHome IZBOR SVE VIŠE NARODA NA PROTESTIMA PROTIV VUČIĆA: Danas broj demonstranata narastao na 80.000 ljudi\nŠesti dan zaredom održan je protest u Beogradu. Ovoga puta ispred Vlade Srbije okupili su se Vojni i Policijski sindikat Srbije i nezadovoljni građani.\nOkupljanje čalnova Policijskog i Vojnog sindikata Srbije, koji protestuju nezadovoljni materijalnim statusom zaposlenih opštim stanjem u društvu, počelo je ispred Vlade oko 12 sati.\nNjima su se pridružili i građani, mahom mladi koji šesti dan protestuju nezadovoljni pobedom Aleksandra Vučića na izborima za predsednika Srbije.\nMeđu okupljenima je bilo i starijih građana i dosta ljudi sa psima.\nProtest je trajao više od četiri sata, protekao je bez incidenata, a građani su počeli da se razilaze nešto pre 17 časova.\nPosle šetnje građani posle šetnje okupili su se na platou ispred Doma Narodne skupštine i najavili novo okupljanje za sutra u 18 sati. Pre toga su prošli kroz Terazijski tunel uz skandiranje “Onesvesti se”.\nDeo okupljenih sedeo je potom na stepeništu ispred ulaza u Skupštinu Srbije, a svi zajedno su skakali i pevali “Ko ne skače, taj je Vučić”. Demonstranti su skandirali i “Vučiću, lopove”, “Uhapsite Vučića” i “Onesvesti se”.\nPpl actually going towards parliament now. Here from the tunnel #Belgrade #Serbia #ProtivDiktature pic.twitter.com/vNTNXX4dh2\n— Marion Dautry (@MarionDautry) April 8, 2017\nBeta piše da su građani kolonu tokom cele rute pozdravljali sa prozora lupanjem u šerpe i snimali ih mobilnim telefonima.\nZa sutra je najavljeno novo okupljanje mladih od 18.00 ispred Doma Narodne skupštine.\nNezadovoljni građani traže smenu članova Republičke izborne komisije, Regulatornog tela za elektronske medije, urednika Radio-televizije Srbije, predsednice Skupštine Srbije Maje Gojković i sređivanje biračkog spiska.\nUkupno osam osoba prisustvovalo je skupu “Protest protiv protesta” na Trgu slobode u centru Novog Sada.\nProtest “Protiv diktature” održan je pored Beograda i u nekoliko gradova širom Srbije, a među njima su Niš, Kraljevo, Čačak i Kruševac\nOkupljeni su nosili državne i sindikalne zastave, zastave Beograda, kao i transparente “Oteli su mi stan, smanjili penziju, šta je sledeće”, “Tuđe nećemo, svoje ne damo”, “Protiv diskriminacije”, “No pasaran”, “Hoćemo da živimo ne, da preživljavamo”, “Protiv diktature kapitala”…\nPrimetne su bili i transparenti “Protiv diktature kapitala”, “Narod gladuje, elita se raduje”, “Naše ulice naša policija”, “Nećemo da budemo jeftina radna snaga”, “Ovde sam samo zbog para” i natpis zlatnim slovima “CIA kao korupcija”.\nUčesnici “Protesta protiv diktature” nosili su i natpise transparente “Nećemo u pelenama na posao”, “Demokrtatija više od izbora”, “Naše ulice, naša policija”, “Niko ne sme biti gladan i bez kuće”, “Pljačka neće proći”, “Narod gladuje, elita se raduje”, “Institucija nije isto što i prostituciuja”, “Kultura (FDU)”.\nPredstavnici Udruženja Sindikata penzionisanih vojnih lica Srbije nose parole “Vlast gazi Ustav”, “Brže, jače, bolje profitiraš”.\nProtestna šetnja predstavnika reprezentativnih sindikata vojske i policije Srbije i studenata koji danima protestuju krenula je od Vlade Srbije niz Nemanjinu do Predsedništva, a onda preko Brankovog mosta do Ministarstva unutrašnjih poslova na Novom Beogradu.\nBeta navodi da je u trenutku kada je početak kolone bio na Terazijama, kraj je bio još u Kneza Miloša.\nUčesnici protesta uzvikivali su “Uhapsite Vučića” i “Siniša napolje”.\nIspred doma Narodne skupštine “ostatke Zida plača” čuvala je grupa mladića koji su se reporteru Tanjuga predstavili kao “Srbi patriote” i poručili da će ostati sve dok je lepo vreme.\nAgencija Beta navodi da se protestu priključilo i Udruženje Sindikata penzionisanih vojnih lica Srbije, kao i predstavnici Inicijative Ne da(vi)mo Beograd, a među učesnicima je bio i lider pokreta Dveri Boško Obradović.\nProtest policijskog i vojnog sindikata, kako su rekli organizatori, završen je ispred Palate Srbija, ali građani koji su im se pridružili nastavljaju protest ispred Skupštine Srbije.\nProtest je okončan obraćanjem predsednika dva sindikata Veljka Mijailovića i Novice Antića koji su rekli da je “kolona bila duga dva kilometra i da je činilo 80.000 do 100.000 građana, a ne, kako su neki mediji javili, 2.000”.\nAntić je građane pozvao da budu hrabri i da se obrate predstavnicima tih sindikata za pomoć ukoliko ih neko bude izvodio iz mase, legitimisao i ispitivao kao što se, tvrdi, dešavalo.\nMijailović je rekao da je cilj zahteva sindikata veća bezbednost Srbije, a ne kao reprezentativnih, za koje kaže da ih rukovode samo lični interesi.\nUčesnici protesta reprezentativnih sindikata vojske i policije i “Protesta protiv diktature” okupljeni ispred vlade Srbije su minutom ćutanja odali poštu pilotima Vojske Srbije poginulim u padu vojnog aviona u blizini Šapca.\nOkupljenima se obratio i predsednik Policijskog sindikata Srbije Veljko Mijailović, koji je rekao da su prošla vremena kada se pokušavalo da se vojska i policija okrenu protiv naroda.\n“Danas je ovo pretočeno u veliku koaliciju – vojska, policija i narod”, rekao je Mijailović i dodao da je ministar unutrašnjih poslova Nebojša Stefanović naložio da se radno angažuju svi zaposleni u MUP-u, da vlada šest meseci odbija da razgovara o unapređenju sektora bezbednosti i da se bezbednost u Srbiji narušava jer u MUP “rade ljudi koji ne zaslužuju da nose značku”.\n“Svako ko radi protiv bezbednosti svoje države, taj radi protiv svoje države… Politika osiromaši, pa manipulacije neće više prolaziti “, rekao je Mijailović na šta su se iz mase čuli povici “Ostavke, lopovi, izdaja”.\n“Mi pokazujemo da ne postoje dve Srbije, već jedna Srbija u kojoj smo mi i Srbija u kojoj su oni, koja je mnogo mlađa od one u kojoj smo mi” rekao je Antić i dodao da ih aktuelna vlast optužuje da su strani plaćenici pri čemu je vlast ta koja dovodi bivšeg nemačkog kancelara Gerharda Šredera na dan kada su stradali pripadnici vojske i policije.\nOn je rekao i da su pripadnici Vojske Srbije danas dobili poziv da učestvuju u akciji “Očistimo Srbiju”. “U redu pristaćemo na to samo obezbedite dovoljan broj kontejnera jer u Srbiji ima mnogo smeća”, rekao je Antić.\nPredstavnici vojnog i policijskog sindikata su poručili da ustav i zakoni moraju važiti za sve kao i da vojska i policija moraju raditi u skladu sa njima.\nU Rusiji počeo krivični postupak protiv vojnog vrha Ukrajine zbog genocida nad civilima


Vreme - Ostavka Nenada Čanka: Tako je suđeno\nVREME 1134, 27. septembar 2012. / NEDELJA\nOstavka Nenada Čanka:\nU nedelju je u stranačkom saopštenju naveo da je sa jednim gospodinom imao raspravu za kafanskim stolom, ali da nije bilo nikakvog fizičkog obračuna. U ponedeljak je tvrdio da nikoga nije napao, a u utorak priznao da je istukao čoveka i sa gnušanjem dao ostavku na mesto poslanika u Skupštini Srbije.\nNenad Čanak, lider socijaldemokrata Vojvodine, kako je u utorak objasnio novinarima, 23. septembra tukao je Pavla Lešanovića ispred kafane "Tako je suđeno", zato što ga je ovaj vređao, nazivao lopovom a ćerku njegovog brata "dodirivao kao poslednju prostitutku". Što se pak Lešanovića tiče, Čanka je upoznao nekoliko sati pre incidenta, među njima nije bilo nikakve svađe, a napadnut je ispred kafane kada je kretao kući. U urgentnom centru konstatovane su mu povrede lica, podlivi i ugruvanost.\nU nedelju je među prvima reagovao gradonačelnik Novog Sada Miloš Vučević, osudivši brutalno prebijanje. Vučević jeste pozvao policiju da što pre rasvetli slučaj, ali sudeći po njegovoj izjavi, on je još tada znao da Čanak jeste tukao Lešanovića i nije propustio priliku da to dovede u vezu sa tim da je "Beograđanin Pavle Lešanović bio predmet još neviđene torture lidera jedne stranke i njegovog obezbeđenja, verovatno iz razloga što nasilnicima nije bilo po volji njegovo vannovosadsko poreklo". Čak je i predsednik parlamenta Nebojša Stefanović u nedelju znao da je Čanak "i više nego aktivno učestvovao u nemilom događaju", a oglasila se i "Nova Srbija" sa zahtevom da se izvrši hitna reakcija istražnih organa i pitanjem da li će sud u ovom, reagovati kao i u slučaju njihovog lidera Velimira Ilića (sud je, podsetimo, presudio da Ilić mora da plati odštetu od 1.380.000 dinara zbog napada na novinara Vladimira Ješića).\nŠto se Nenada Čanka tiče, ostavku na mesto poslanika je podneo jer ga parlament, koji je kako se izrazio, sigurna kuća za ratne zločince, poput Ratka Mladića i one poput Miladina Kovačevića, nije uzeo u zaštitu zbog incidenta koji se desio u Novom Sadu i što su neki "već izrekli presudu u javnosti pre ikakvog sudskog postupka". Ostali razlozi su da ga ne bi prozivali da će se pozivati na poslanički mandat u sudskom postupku.\nPredsednik skupštinskog Odbora za administrativno-budžetska i mandatno-imunitetska pitanja Zoran Babić, međutim, objašnjava da ostavka koju je Čanak podneo na pisarnici Skupštine Srbije ništa ne znači, jer prema Zakonu o izboru narodnih poslanika, poslanik lično podnosi ostavku, overenu kod nadležnog organa za overe, predsedniku Skupštine Srbije u roku od tri dana od dana overe, što Čanak još nije učinio.